text:
Chapter 16
1 Okutegeka omutima kugwanira muntu: Naye okwanukula kw'olulimi kuva eri Mukama.
2 Amakubo gonna ag'omuntu gaba malongoofu mu maaso ge ye: Naye Mukama apima emyoyo.
3 Emirimu gyo giterese Mukama, N'ebirowoozo byo binaanywezebwanga.
4 Mukama yakolera buli kintu omulimu gwakyo: Weewaawo, era n'ababi yabakolera olunaku olw'okulabirako ennaku.
5 Buli muntu alina omutima ogw'amalala wa muzizo eri Mukama: Omukono newakubadde nga gwegatta n'omukono, taliwona kubonerezebwa.
6 Okusaasira n'amazima bye birongoosa obutali butuukirivu: Era okutya Mukama kwe kuggya abantu mu bubi.
7 Amakubo ag'omuntu bwe gasanyusa Mukama, Atabaganya naye era n'abalabe be.
8 Akatono akaliko obutuukirivu Kakira amagoba mangi wamu n'ebitali bya nsonga.
9 Omutima gw'omuntu guteesa ekkubo lye: Naye Mukama ye aluŋŋamya ebigere bye.
10 Obulaguzi buba mu mimwa gya kabaka: Akamwa ke tekalisobya mu kusala omusango.
11 Ebigera n'eminzaani ebituufu biba bya Mukama: Ebipima byonna eby'omu nsawo mulimu gwe.
12 Okukola obubi kwa muzizo eri bakabaka: Kubanga obutuukirivu bwe bunyweza entebe.
13 Emimwa emituukirivu bakabaka gye basanyukira; Era baagala oyo ayogera eby'ensonga.
14 Obusungu bwa kabaka babaka ba kufa: Naye omuntu ow'amagezi alibukkakkanya.
15 Mu musana ogw'amaaso ga kabaka mwe muli obulamu; N'okuganza kwe kire kya mu ttoggo.
16 Okufuna amagezi nga kusinga nnyo okufuna zaabu! Weewaawo, okufuna okutegeera kulondebwa okukira ffeeza.
17 Olugendo olw'abagolokofu kuleka bubi: Akuuma ekkubo lye awonya emmeeme ye.
18 Amalala gakulembera okuzikirira, N'omwoyo ogwegulumiza gukulembera ekigwo.
19 Aba n'omwoyo ogwetoowaza wamu n'abaavu Akira agereka omunyago wamu n'ab'amalala.
20 Assaayo omwoyo eri ekigambo anaalabanga ebirungi: Era buli eyeesiga Mukama alina omukisa.
21 Alina omutima ogw'amagezi banaamuyitanga mutegeevu: N'obuwoomerevu bw'emimwa bwongera okuyiga.
22 Okutegeera luzzi lwa bulamu eri nnyini kwo: Naye abasirusiru obusirusiru bwabwe bwe bubabuulirira.
23 Omutima gw'ow'amagezi guyigiriza akamwa ke, Ne gwongera okuyiga ku mimwa gye.
24 Ebigambo ebisanyusa bisenge bya njuki, Biwoomera emmeeme, era bwe bulamu eri amagumba.
25 Waliwo ekkubo omuntu ly'ayita eddungi, Naye enkomerero yaalyo makubo ga kufa.
26 Omululu gw'omukozi gumukolera emirimu. Kubanga akamwa ke kamwegayirira.
27 Omuntu ataliiko ky'agasa agunja ettima: Era mu mimwa gye mubaamu omuliro ogusonsomola.
28 Omuntu omubambaavu asiga empaka: Era omulyolyomi akyayisa ab'omukwano ennyo.
29 Omuntu ow'ekyejo asendasenda munne, N'amutwala mu kkubo eritali ddungi.
30 Aziba amaaso, kwe kuteesa ebigambo eby'obubambaavu: Aluma emimwa atuukiriza obubi.
31 Omutwe oguliko envi ngule ya kitiibwa, Gunaalabikanga mu kkubo ery'obutuukirivu.
32 Alwawo okusunguwala asinga ab'amaanyi; N'afuga omwoyo gwe akira amenya ekibuga.
33 Akalulu kasuulibwa mu lugoye olw'omu kifuba; Naye okulagira kwako kwonna kuva eri Mukama.


c: text/html

text:
Chapter 2
1 Awo nate olunaku lwali lumu abaana ba Katonda ne bajja okukiika mu maaso ga Mukama, ne Setaani naye n'ajjira mu bo okukiika mu maaso ga Mukama.
2 Mukama n'agamba Setaani nti Ova wa? Setaani n'addamu Mukama n'ayogera nti Nva kuddiŋŋana mu nsi n'okutambulatambula omwo wano ne wali.
3 Mukama n'agamba Setaani nti Olowoozezza ku muddu wange Yobu? kubanga tewali mu nsi amufaanana, omusajja eyatuukirira era ow'amazima, atya Katonda ne yeewala obubi: era akyanywezezza obutayonoona bwe, newakubadde nga wasaakiriza gy'ali, okumuzikiririza obwereere.
4 Setaani n'addamu Mukama n'ayogera nti Eddiba olw'eddiba, weewaawo, byonna omuntu by'alina alibiwaayo olw'obulamu bwe.
5 Naye kaakano golola omukono gwo, okome ku magumba ge ne ku mubiri gwe, era alikwegaanira mu maaso go.
6 Mukama n'agamba Setaani nti Laba, ali mu mukono gwo; kyokka mulekere obulamu bwe.
7 Awo Setaani n'ava awali Mukama, n'alwaza Yobu amayute amazibu okuva ku bigere bye munda okutuuka ku bwezinge bwe.
8 N'addiranga olugyo okweyaguza; n'atuulanga mu vvu.
9 Awo mukazi we n'amugamba nti Okyanyweza obutayonoona bwo? weegaane Katonda ofe.
10 Naye n'amugamba nti Oyogera ng'omu ku bakazi abasirusiru bwe boogera. Owa! Tunaaweebwanga ebirungi mu mukono gwa Katonda ne tutaweebwa bibi? mu ebyo byonna Yobu teyayonoona na mimwa gye.
11 Awo mikwano gya Yobu abasatu bwe baawulira obubi buno bwonna obumujjidde, ne bajja buli muntu ng'ava mu kifo kye ye; Erifaazi Omutemani, ne Birudaadi Omusuki, ne Zofali Omunaamasi: ne balagaana wamu okujja okumukaabirako n'okumukubagiza.
12 Awo bwe baayimusa amaaso gaabwe, nga bakyali wala ne batamumanya ne bayimusa eddoboozi lyabwe ne bakaaba; ne bayuza buli muntu omunagiro gwe, ne bafuumuulira enfuufu ku mitwe gyabwe eri ggulu.
13 Awo ne batuula wamu naye ku ttaka ne bamala ennaku musanvu emisana n'ekiro, ne wataba amugamba kigambo: kubanga baalaba ennaku ze nga nnyingi nnyo.

robotstxt: allowed

filter: keep


text:
ESSUULA EY’EKKUMI N’EBBIRI
Oyinza Otya Okufuuka Mukwano gwa Katonda?
1, 2. Abamu ku bantu abaali mikwano gya Yakuwa be baani?
MUNTU wa ngeri ki gwe wandyagadde abeere mukwano gwo? Oboolyawo wandyagadde omuntu akola ebintu ebikusanyusa, akwanguyira okukolagana naye, era alina ekisa n’engeri endala ennungi.
2 Waliwo abantu Yakuwa Katonda be yafuula mikwano gye. Ng’ekyokulabirako, Ibulayimu y’omu ku bantu abaali mikwano gya Yakuwa. (Isaaya 41:8; Yakobo 2:23) Ate era Yakuwa yayagala nnyo Dawudi. Yagamba nti Dawudi yali ‘asanyusa omutima gwe.’ (Ebikolwa 13:22) Ne nnabbi Danyeri yali wa “muwendo nnyo” eri Yakuwa.—Danyeri 9:23.
3. Lwaki Ibulayimu, Dawudi, ne Danyeri baali mikwano gya Yakuwa?
3 Lwaki Ibulayimu, Dawudi, ne Danyeri baali mikwano gya Yakuwa? Yakuwa yagamba Ibulayimu nti: “Owulirizza eddoboozi lyange.” (Olubereberye 22:18) Yakuwa afuuka mukwano gw’abo abamugondera. N’eggwanga eddamba lisobola okufuuka mikwano gya Yakuwa. Yakuwa yagamba eggwanga lya Isirayiri nti: “Mugondere eddoboozi lyange, nange nja kubeera Katonda wammwe, nammwe mubeere bantu bange.” (Yeremiya 7:23) N’olwekyo, naawe bw’oba nga ddala oyagala okufuuka mukwano gwa Yakuwa, olina okumugondera.
YAKUWA AYAMBA MIKWANO GYE
4, 5. Yakuwa ayamba atya mikwano gye?
4 Bayibuli egamba nti Yakuwa anoonya akakisa “okulaga amaanyi ge ku lw’abo abalina omutima ogutuukiridde gy’ali.” (2 Ebyomumirembe 16:9) Mu Zabbuli 32:8, Yakuwa agamba mikwano gye nti: “Nja kukuwa amagezi era nkulage ekkubo ly’olina okuyitamu. Nja kukubuulirira ng’eriiso lyange likuliko.”
5 Kyokka waliwo omulabe ow’amaanyi ayagala okutulemesa okubeera mikwano gya Katonda. Naye Yakuwa mwetegefu okutuyamba. (Soma Zabbuli 55:22.) Olw’okuba tuli mikwano gya Yakuwa, tumuweereza n’omutima gwaffe gwonna era tusigala tuli beesigwa gy’ali ne bwe tuba mu mbeera enzibu. Tumwesigira ddala ng’omuwandiisi wa Zabbuli eyagamba nti: “Olw’okuba ali ku mukono gwange ogwa ddyo, sirisagaasagana.” (Zabbuli 16:8; 63:8) Naye Sitaani ageezaako atya okutulemesa okubeera mikwano gya Yakuwa?
EBY’OBULIMBA SITAANI BYE YAYOGERA KU YOBU
6. Bya bulimba ki Sitaani by’ayogera ku bantu?
6 Mu Ssuula ey’ekkumi n’emu twalaba nti Sitaani alina eby’obulimba bye yayogera ku Yakuwa. Yagamba nti mulimba era nti si mwenkanya olw’okuba teyaleka Adamu ne Kaawa okwesalirawo ekituufu n’ekikyamu. Ekitabo kya Yobu kiraga nti Sitaani alina n’ebintu eby’obulimba by’ayogera ku bantu abaagala okubeera mikwano gya Katonda. Sitaani agamba nti baweereza Katonda olw’okuba balina bye bamufunako so si lwa kuba nti bamwagala. Ate era Sitaani agamba nti asobola okuggya abantu bonna ku Katonda. Ka tulabe kye tuyigira ku Yobu n’engeri Yakuwa gye yamuyambamu.
7, 8. (a) Kiki ekyafuula Yobu okuba ow’enjawulo ku bantu abaaliwo mu kiseera kye? (b) Biki Sitaani bye yayogera ku Yobu?
7 Yobu y’ani? Yobu yali muntu mulungi nnyo eyaliwo emyaka nga 3,600 emabega. Yakuwa yagamba nti mu kiseera ekyo ku nsi tekwaliko muntu mulala eyali nga Yobu. Yobu yali atya nnyo Katonda, era yali tayagalira ddala bintu bibi. (Yobu 1:8) Awatali kubuusabuusa Yobu yali mukwano gwa Yakuwa.
8 Sitaani yagamba nti Yobu yali taweereza Katonda mu bwesimbu. Sitaani yagamba Yakuwa nti: “Tomutaddeeko lukomera okumwetooloola ye n’ennyumba ye, ne byonna by’alina? Omulimu gw’emikono gye oguwadde omukisa, era n’ebisolo bye byaze mu nsi. Kale golola omukono gwo omuggyeko byonna by’alina, olabe obanga taakwegaanire mu maaso go.”—Yobu 1:10, 11.
9. Kiki Yakuwa kye yakkiriza Sitaani okukola?
9 Sitaani yagamba nti Yobu yali aweereza Yakuwa olw’okuba yali alina by’amuwa. Sitaani era yagamba nti yali asobola okuleetera Yobu okulekera awo okuweereza Yakuwa. Yakuwa teyakkiriza nti ebyo Sitaani bye yayogera byali bituufu, naye yamukkiriza agezese Yobu. Ekyo kyandiraze obanga Yobu yali aweereza Yakuwa olw’okuba yali amwagala.
SITAANI AGEZESA YOBU
10. Sitaani yagezesa atya Yobu, naye Yobu yeeyisa atya?
10 Okusooka, Sitaani yaleetera ensolo za Yobu okubbibwa n’okuttibwa. Oluvannyuma Sitaani yatta abaweereza ba Yobu abasinga obungi. Yobu yafiirwa ebintu bye byonna. Ate era Sitaani yakozesa omuyaga ogw’amaanyi okutta abaana ba Yobu ekkumi. Kyokka Yobu yasigala nga mwesigwa eri Yakuwa. “Mu ebyo byonna ebyamutuukako, Yobu teyayonoona wadde okunenya Katonda.”—Yobu 1:12-19, 22.
11. (a) Kiki ekirala Sitaani kye yakola Yobu? (b) Yobu yeeyisa atya?
11 Sitaani teyakoma awo. Yasoomooza Katonda ng’agamba nti: “Golola omukono gwo okwate ku magumba ge n’omubiri gwe, olabe obanga taakwegaanire mu maaso go.” Bw’atyo Sitaani yaleetera Yobu obulwadde obw’amaanyi ennyo. (Yobu 2:5, 7) Kyokka Yobu yasigala mwesigwa eri Yakuwa. Yagamba nti: “Okutuusa lwe ndifa, siryeggyako bugolokofu bwange!”—Yobu 27:5.
12. Yobu yakyoleka atya nti Sitaani mulimba?
12 Yobu yali tamanyi Sitaani bye yali amwogeddeko era yali tamanyi na nsonga lwaki yali abonaabona nnyo. Yali alowooza nti Yakuwa ye yali amuleetedde ebizibu ebyo. (Yobu 6:4; 16:11-14) Wadde kyali kityo, Yobu yasigala mwesigwa eri Yakuwa. Waali tewakyaliwo kubuusabuusa kwonna ku nsonga lwaki Yobu yali aweereza Yakuwa. Yali amuweereza lwa kuba yali amwagala. Sitaani bye yali amwogeddeko byonna byali bya bulimba!
13. Yobu okusigala nga mwesigwa kyavaamu birungi ki?
13 Wadde nga Yobu yali tamanyi byaliwo mu ggulu, yasigala nga mwesigwa eri Katonda era n’akyoleka nti Sitaani mubi nnyo. Yakuwa yawa Yobu emikisa olw’okusigala nga mwesigwa gy’ali.—Yobu 42:12-17.
EBY’OBULIMBA SITAANI BY’AKWOGERAKO
14, 15. Bya bulimba ki Sitaani by’ayogera ku bantu bonna?
14 Ebyo ebyatuuka ku Yobu birina kye bituyigiriza. Sitaani agamba nti tuweereza Yakuwa olw’okuba tulina bye tumufunako. Mu Yobu 2:4, Sitaani yagamba nti: “Omuntu anaawaayo byonna by’alina olw’obulamu bwe.” N’olwekyo, ebyo Sitaani bye yayogera ku Yobu bikwata ku bantu bonna. Oluvannyuma lw’emyaka mingi nga Yobu amaze okufa, Sitaani yali akyasoomooza Yakuwa era ng’akyayogera eby’obulimba ku baweereza be. Ng’ekyokulabirako, Engero 27:11 wagamba nti: “Mwana wange beeranga wa magezi osanyusenga omutima gwange, ndyoke mbeere n’eky’okuddamu eri oyo ansoomooza [oba, anvuma].”
15 Osobola okusalawo okugondera Yakuwa n’ofuuka mukwano gwe, bw’otyo n’okiraga nti Sitaani mulimba. Ne bwe kiba nga kikwetaagisa okukola enkyukakyuka ez’amaanyi mu bulamu bwo okusobola okufuuka mukwano gwa Katonda, ba mukakafu nti bw’onoosalawo okukola enkyukakyuka ezo, ojja kuba osazeewo bulungi nnyo! Eno nsonga nkulu nnyo. Sitaani agamba nti bw’onoofuna ebizibu tojja kusigala ng’oli mwesigwa eri Katonda. Afuba nga bw’asobola okutulemesa okuba abeesigwa eri Katonda. Ekyo akikola atya?
16. (a) Bukodyo ki Sitaani bw’akozesa okulemesa abantu okuweereza Yakuwa? (b) Sitaani ayinza kugezaako atya okukulemesa okuweereza Yakuwa?
16 Sitaani akozesa obukodyo obw’enjawulo okugezaako okutulemesa okubeera mikwano gya Katonda. Alumba abantu ng’alinga ‘empologoma ewuluguma, ng’anoonya gw’anaalya.’ (1 Peetero 5:8) N’olwekyo, tekyandikwewuunyisizza singa mikwano gyo, ab’eŋŋanda zo, oba abantu abalala bagezaako okukulemesa okuyiga Bayibuli n’okukola Katonda by’ayagala. Bw’obeera mu mbeera ng’eyo oyinza okuwulira ng’alumbiddwa. * (Yokaana 15:19, 20) Ate era Sitaani yeefuula nga “malayika ow’ekitangaala.” N’olwekyo ayinza okukozesa akakodyo kano okugezaako okukuleetera okujeemera Yakuwa. (2 Abakkolinso 11:14) Akakodyo akalala Sitaani k’akozesa okutulemesa okuweereza Yakuwa kwe kutuleetera okulowooza nti tetusobola kusanyusa Katonda.—Engero 24:10.
GONDERA AMATEEKA GA YAKUWA
17. Lwaki tugondera Yakuwa?
17 Bwe tugondera Yakuwa tuba tukiraga nti Sitaani mulimba. Kiki ekinaatuyamba okugondera Yakuwa? Bayibuli egamba nti: “Oyagalanga Yakuwa Katonda wo n’omutima gwo gwonna n’obulamu bwo bwonna n’amaanyi go gonna.” (Ekyamateeka 6:5) Tugondera Yakuwa olw’okuba tumwagala. Bwe tuneeyongera okumwagala, tujja kweyongera okufuba okukola by’atulagira. Omutume Yokaana yagamba nti: “Okwagala Katonda kitegeeza okukwata ebiragiro bye; era ebiragiro bye tebizitowa.”—1 Yokaana 5:3.
18, 19. (a) Ebimu ku bintu Yakuwa by’agamba nti bikyamu bye biruwa? (b) Tumanya tutya nti Yakuwa tasobola kutulagira kukola kintu kye tutasobola kukola?
18 Ebimu ku bintu Yakuwa by’agamba nti bikyamu bye biruwa? Ebimu ku bintu ebyo biragiddwa mu kasanduuko akalina omutwe ogugamba nti, “ Kyawa Ebintu Yakuwa by’Akyawa.” Mu kusooka, oyinza okulowooza nti ebimu ku bintu ebyo si bibi nnyo. Naye bw’onoosoma ebyawandiikibwa ebiragiddwa era n’obifumiitirizaako, ojja kukiraba nti kya magezi okugondera amateeka ga Yakuwa. Ate era oyinza okukiraba nti waliwo enkyukakyuka ze weetaaga okukola mu bulamu bwo. Wadde ng’ekyo kiyinza okulabika ng’ekizibu, bw’onookola enkyukakyuka ezo, ojja kufuna emirembe n’essanyu olw’okubeera mukwano gwa Katonda. (Isaaya 48:17, 18) Naye tumanya tutya nti kisoboka okukola enkyukakyuka ng’ezo?
19 Yakuwa tasobola kutulagira kukola kintu kye tutasobola kukola. (Ekyamateeka 30:11-14) Olw’okuba mukwano gwaffe, atumanyi bulungi okusinga bwe twemanyi. Amanyi obusobozi bwaffe n’obunafu bwaffe. (Zabbuli 103:14) Ebigambo by’omutume Pawulo ebiri mu 1 Abakkolinso 10:13 bituzzaamu amaanyi. Yagamba nti: “Katonda mwesigwa, tajja kubaleka kukemebwa kusukka ku kye muyinza okugumira, naye bwe mukemebwa ajja kubateerawo obuddukiro musobole okugumiikiriza.” Tusobola okuba abakakafu nti mu buli mbeera yonna Yakuwa asobola okutuwa amaanyi ge twetaaga okusobola okukola ekituufu. Naawe ajja kukuwa “amaanyi agasinga ku ga bulijjo” osobole okugumira embeera enzibu. (2 Abakkolinso 4:7) Oluvannyuma lwa Yakuwa okuyamba Pawulo mu biseera ebizibu, Pawulo yagamba nti: “Nnyinza byonna olw’oyo ampa amaanyi.”—Abafiripi 4:13.
YAGALA EBYO KATONDA BY’AYAGALA
20. Ngeri ki ennungi z’osaanidde okwoleka mu bulamu bwo era lwaki?
20 Bwe tuba twagala okubeera mikwano gya Yakuwa, tuba tulina okulekera awo okukola ebintu by’atayagala. Naye era waliwo n’ekirala kye tuba tulina okukola. (Abaruumi 12:9) Mikwano gya Katonda gyagala ebyo by’ayagala. Ebimu ku byo byogerwako mu Zabbuli 15:1-5. (Soma.) Mikwano gya Yakuwa bafuba okumukoppa nga booleka engeri ennungi, gamba ‘ng’okwagala, essanyu, emirembe, obugumiikiriza, ekisa, obulungi, okukkiriza, obukkakkamu, n’okwefuga.’—Abaggalatiya 5:22, 23.
21. Kiki ekinaakuyamba okwoleka engeri ezisanyusa Katonda?
21 Kiki ekinaakuyamba okwoleka engeri ezo ennungi? Weetaaga okuyiga Yakuwa by’ayagala nga weesomesa Bayibuli obutayosa. (Isaaya 30:20, 21) Bw’onookola bw’otyo, ojja kweyongera okwagala Yakuwa, era bw’oneeyongera okumwagala, kijja kukwanguyira okumugondera.
22. Bw’onoosalawo okugondera Yakuwa, kiki ky’onoofuna?
22 Okukola enkyukakyuka mu bulamu bwo kiyinza okugeraageranyizibwa ku kweyambulamu engoye eziddugala n’oyambala ezitukula. Bayibuli egamba nti olina ‘okweyambulako omuntu ow’edda’ n’oyambala “omuntu omuggya.” (Abakkolosaayi 3:9, 10) Wadde nga kiyinza obutaba kyangu, bwe tukola enkyukakyuka era ne tugondera Yakuwa, asuubiza okutuwa ‘empeera ennene.’ (Zabbuli 19:11) N’olwekyo, salawo okugondera Yakuwa okirage nti Sitaani mulimba. Weereza Yakuwa, si lwa kuba nti osuubira empeera mu biseera eby’omu maaso, wabula olw’okuba omwagala. Bw’onookola bw’otyo, ojja kufuuka mukwano gwa Katonda!
^ lup. 16 Kino tekitegeeza nti abantu abagezaako okukulemesa okuyiga Bayibuli Sitaani y’aba abakozesa butereevu. Sitaani ye “katonda w’ensi eno,” era “ensi yonna eri mu buyinza” bwe. N’olwekyo, tekyandikwewuunyisizza abantu abamu bwe bagezaako okukulemesa okuweereza Yakuwa.—2 Abakkolinso 4:4; 1 Yokaana 5:19.


text:
Ekyabalamuzi
9 Bwe waayitawo ekiseera, Abimereki+ mutabani wa Yerubbaali yagenda e Sekemu eri bannyina ba maama we n’ab’ennyumba ya jjajjaawe* bonna n’abagamba nti: 2 “Mbeegayiridde mubuuze abakulembeze* b’omu Sekemu bonna nti, ‘Kiki ekisinga obulungi gye muli, batabani ba Yerubbaali+ bonna ensanvu okubafuga, oba omusajja omu okubafuga? Era mukijjukire nti ndi ggumba lyammwe era mubiri gwammwe.’”*
3 Awo bannyina ba maama we ne bamwogererayo ebigambo ebyo eri abakulembeze b’omu Sekemu bonna, emitima gyabwe ne gyekubiira eri Abimereki, kubanga baagamba nti: “Muganda waffe.” 4 Ne bawa Abimereki ebitundu bya ffeeza 70 okuva mu nnyumba* ya Bbaali-berisi,+ n’abiwa abasajja abaali batalina bye bakola era abatawa balala kitiibwa basobole okumugoberera. 5 Oluvannyuma n’agenda mu nnyumba ya kitaawe mu Ofula+ n’atta baganda be,+ batabani ba Yerubbaali 70, era bonna yabattira ku jjinja limu. Yosamu mutabani wa Yerubbaali eyali asembayo obuto ye yawonawo yekka, kubanga yeekweka.
6 Awo abakulembeze b’omu Sekemu bonna ne Besu-miiro yenna ne bakuŋŋaana ne bafuula Abimereki kabaka,+ nga bali kumpi n’omuti omunene era n’empagi eyali mu Sekemu.
7 Ekyo bwe baakibuulira Yosamu, amangu ago n’agenda n’ayimirira ku ntikko y’Olusozi Gerizimu+ n’ayimusa eddoboozi lye n’abagamba nti: “Mumpulirize mmwe abakulembeze b’omu Sekemu, ne Katonda alyoke abawulire:
8 “Olwatuuka emiti ne gigenda okulonda* kabaka okugifuga. Ne gigamba omuzeyituuni nti, ‘Tufuge.’+ 9 Naye omuzeyituuni ne gugigamba nti, ‘Ndeke amafuta gange amalungi ge bakozesa okugulumiza Katonda n’abantu ŋŋende nneewuubirewuubire waggulu w’emiti emirala?’ 10 Awo emiti ne gigamba omutiini nti, ‘Jjangu otufuge.’ 11 Naye omutiini ne gugigamba nti, ‘Ndeke ebibala byange ebiwooma ŋŋende nneewuubirewuubire waggulu w’emiti emirala?’ 12 Awo emiti ne gigamba omuzabbibu nti, ‘Jjangu otufuge.’ 13 Omuzabbibu ne gugigamba nti, ‘Ndeke omwenge gwange omusu ogusanyusa Katonda n’abantu ŋŋende nneewuubirewuubire waggulu w’emiti emirala?’ 14 Ku nkomerero emiti gyonna ne gigamba akati k’amaggwa nti, ‘Jjangu otufuge.’+ 15 Awo akati k’amaggwa ne kagamba emiti nti, ‘Bwe muba nga ddala munnonze okuba kabaka wammwe, mujje mwewogome wansi w’ekisiikirize kyange. Naye bwe kiba nga si bwe kiri, omuliro ka guve mu kati k’amaggwa gwokye emiti gy’entolokyo egy’omu Lebanooni.’
16 “Naye ddala kye mukoze kya mazima era kiweesa ekitiibwa okufuula Abimereki kabaka,+ era Yerubbaali n’ab’ennyumba ye mubakoledde ebirungi, era mumukoledde ekyo ekimugwanira? 17 Kitange bwe yabalwanirira,+ yateeka obulamu bwe mu kabi asobole okubanunula mu mukono gwa Midiyaani.+ 18 Kyokka leero mwefuulidde ab’ennyumba ya kitange, ne muttira batabani be, abasajja 70, ku jjinja limu,+ ne mufuula Abimereki omwana w’omuzaana we+ okuba kabaka w’abakulembeze b’omu Sekemu olw’okuba muganda wammwe. 19 Kale bwe kiba nga kye mukoledde Yerubbaali n’ab’ennyumba ye leero kya mazima era nga kibaweesa ekitiibwa, mujaguze olwa Abimereki era naye ajaguze ku lwammwe. 20 Naye bwe kiba nga si bwe kiri, omuliro ka guve mu Abimereki gwokye abakulembeze b’omu Sekemu ne Besu-miiro,+ era omuliro ka guve mu bakulembeze b’omu Sekemu ne Besu-miiro gwokye Abimereki.”+
21 Awo Yosamu+ n’adduka n’agenda e Beeri, n’abeera eyo olw’okutya muganda we Abimereki.
22 Abimereki yafuga Isirayiri okumala emyaka esatu. 23 Awo Katonda n’aleetawo obukyayi* wakati wa Abimereki n’abakulembeze b’omu Sekemu, abakulembeze b’omu Sekemu ne bakolera Abimereki olukwe. 24 Ekyo kyali bwe kityo ettemu eryakolebwa ku batabani ba Yerubbaali ensanvu lisobole okusasulirwa, era omusaayi gwabwe gusobole okubeera ku Abimereki muganda waabwe olw’okuba yabatta,+ era gusobole okubeera ne ku bakulembeze b’omu Sekemu olw’okuba baamuyamba okutta baganda be. 25 Awo abakulembeze b’omu Sekemu ne bassaawo abasajja okumuteega ku ntikko z’ensozi, ne banyaganga buli eyabayitangako ku luguudo. Kino oluvannyuma kyategeezebwa Abimereki.
26 Awo Gaali mutabani wa Ebedi ne baganda be ne bajja mu Sekemu,+ abatuuze b’omu Sekemu ne bamussaamu obwesige. 27 Ne bagenda mu nnimiro ne bakungula ezzabbibu ly’omu nnimiro zaabwe ez’emizabbibu, ne balisogolamu omwenge ne bakola embaga, oluvannyuma ne bagenda mu nnyumba ya katonda waabwe+ ne balya ne banywa ne bakolimira Abimereki. 28 Gaali mutabani wa Ebedi n’agamba nti: “Abimereki y’ani, era Sekemu y’ani ffe okumuweereza? Si mutabani wa Yerubbaali,+ era Zebbuli si mukungu we? Muweereze abasajja ba Kamoli, kitaawe wa Sekemu! Naye ffe lwaki tumuweereza? 29 Singa abantu bano nze mbadde mbalinako obuyinza, nnandiggyeeko Abimereki.” Awo n’agamba Abimereki nti: “Eggye lyo lyongeremu abalwanyi ofulume tulwane.”
30 Zebbuli omukulu w’ekibuga bwe yawulira ebigambo bya Gaali mutabani wa Ebedi, obusungu bwe ne bubuubuuka. 31 N’atuma ababaka eri Abimereki mu kyama* okumugamba nti: “Laba! Gaali mutabani wa Ebedi ne baganda be bali mu Sekemu era bakunga ab’omu kibuga okukulwanyisa. 32 Kale jjangu ekiro, ggwe n’abantu abali naawe, muteege ku ttale. 33 Ku makya ng’enjuba yaakavaayo ojja kusituka olumbe ekibuga; era ye n’abantu abali naye bwe banaafuluma okukulwanyisa, ojja kukola kyonna ky’osobola okumuwangula.”*
34 Awo Abimereki n’abantu bonna abaali naye ne basituka ekiro ne bateegera ebweru wa Sekemu nga beeyawuddemu ebibinja bina. 35 Gaali mutabani wa Ebedi bwe yafuluma n’ayimirira ku mulyango gw’ekibuga, Abimereki n’abantu abaali naye ne basituka okuva gye baali bateegedde. 36 Gaali bwe yalaba abantu, n’agamba Zebbuli nti: “Laba! Abantu baserengeta nga bava ku ntikko z’ensozi.” Naye Zebbuli n’amugamba nti: “Ebisiikirize by’ensozi by’olaba ng’ebifaanana abantu.”
37 Oluvannyuma Gaali yagamba nti: “Laba! Abantu bava mu masekkati g’ensi, era ekibinja ekimu kiyise mu kkubo eriyita ku muti omunene ogw’Abameyoneni.” 38 Awo Zebbuli n’amugamba nti: “Weerabidde kye wagamba nti, ‘Abimereki y’ani ffe okumuweereza?’+ Bano si be bantu be wayogerako obubi? Kaakano genda obalwanyise.”
39 Awo Gaali n’akulemberamu abakulembeze b’omu Sekemu n’alwanyisa Abimereki. 40 Abimereki n’agoba Gaali, Gaali n’amuddukako, abattibwa ne bagwa bangi okutuukira ddala ku mulyango gw’ekibuga.
41 Abimereki ne yeeyongera okubeera mu Aluma, era Zebbuli+ n’agoba Gaali ne baganda be mu Sekemu. 42 Ku lunaku olwaddako abantu ne bagenda ku ttale, era ekyo ne bakibuulira Abimereki. 43 Awo n’atwala abantu n’abagabanyaamu ebibinja bisatu, n’ateega ku ttale. Bwe yalaba abantu nga bafuluma mu kibuga n’abalumba n’abatta. 44 Abimereki n’ebibinja ebyali naye ne bafubutuka ne bagenda ne bayimirira ku mulyango gw’ekibuga, ate bo abaali mu bibinja ebibiri ne balumba abo bonna abaali ku ttale, ne babatta. 45 Abimereki n’alwanyisa ekibuga olunaku olwo lwonna era n’akiwamba, n’atta abantu abaakirimu, oluvannyuma n’akimenyaamenya+ n’akiyiwamu omunnyo.
46 Abakulembeze bonna ab’oku munaala gw’e Sekemu olwakiwulira ne bagenda mu kisenge ekyekwekebwamu* eky’oku nnyumba* ya Eru-berisi.+ 47 Abimereki olwali okutegeezebwa nti abakulembeze b’oku munaala gw’e Sekemu bonna baali bakuŋŋaanye wamu, 48 n’ayambuka ku Lusozi Zalumoni n’abantu bonna abaali naye. Abimereki n’akwata embazzi mu mukono gwe n’atema ettabi ly’omuti n’alisitula n’aliteeka ku kibegaabega kye, n’agamba abantu abaali naye nti: “Kye mulabye nkola, nammwe mwanguwe mukikole!” 49 Abantu bonna ne batema amatabi ne bagoberera Abimereki. Ne bateeka amatabi ku kisenge ekyekwekebwamu ne bakikumako omuliro, abantu bonna abaabeeranga mu munaala gw’e Sekemu ne bafa, abasajja n’abakazi nga 1000.
50 Abimereki n’agenda e Sebezi n’akirwanyisa n’akiwamba. 51 Mu kibuga ekyo wakati mwalimu omunaala omugumu, abasajja bonna n’abakazi n’abakulembeze b’omu kibuga bonna ne baddukira omwo, ne beggaliramu ne bagenda waggulu ku kasolya k’omunaala. 52 Abimereki n’agenda ku munaala n’agulwanyisa, era n’asembera ku mulyango gw’omunaala okugwokya omuliro. 53 Ne wabaawo omukazi eyasuula enso ku mutwe gwa Abimereki n’emwasa akawanga.+ 54 Amangu ago Abimereki n’ayita omuweereza we eyali akutte eby’okulwanyisa bye n’amugamba nti: “Sowolayo ekitala kyo onzite, baleme kunjogerako nti, ‘Omukazi ye yamutta.’” Awo omuweereza we n’amufumita n’afa.
55 Abasajja ba Isirayiri bwe baalaba nga Abimereki afudde, buli omu n’addayo ewuwe. 56 Bw’atyo Katonda n’asasula Abimereki ebintu ebibi bye yakola kitaawe, bwe yatta baganda be 70.+ 57 N’ebintu ebibi byonna abantu b’omu Sekemu bye baakola, Katonda yabikomyawo ku mitwe gyabwe, ekikolimo kya Yosamu+ mutabani wa Yerubbaali+ ne kituukirira ku bo.


text:
Ekiragiro akiyiszza mu dayirekita wa Kampala Jennifer Musisi Ssemakula.
Mu bbaluwa gye yawandiise nga March 10 2017, yategeezezza nti oluvannyuma lw’abasuubuzi okusengulwa mu Park Yard, kyewuunyisa okuba nga KCCA ate yawandiikira aba Nakivubo nga babalagira okuggyawo ekibaati.
Kiddiridde KCCA okusooka okuyimiriza Ham ng'emugaana okuzimba kuba tannawaayo pulaani n'okumulagira okuggyawo ekibaati ekiri ku kisaawe.
Ham naye yeekubidde enduulu ewa Beti Kamya bw'atyo minisita n'ayisa ekiragiro era okuzimba Nakivubo w'osomera bino nga kwatandise dda.
Beti Kamya yayongedde okutegeeza nti KCCA terina kakwate konna ku ttaka lino kubanga liri wansi wa minisitule y'ebyenjigiriza ate olukiiko lwa baminisita lwalagira dda ekisaawe kikulaakulanyizibwe.
Yagambye nti akimanyi nti bannabyabuzizi si basanyufu kusengula basuubuzi ba Park Yard kyokka ekyo tekiwa mukisa lukiiko lwa Loodi meeya kukozesa buyinza bwabwe kulemesa pulaani ya kuzimba kisaawe.
Omuyambi wa minisita Beti Kamya ayitibwa Hasan Kasibante yagambye nti minisita yakozesezza obuyinza bwe n’alagira KCCA okuyisa pulaani z’okuzimba ekisaawe era nti talina tteeka lyonna lye yamenye.
Ekiragiro kino kyatandise okukola nga Loodi meeya takitegedde wadde kyayita ennaku nnya emabega.
Loodi meeya yatuuzizza kkanso n'aboggola nti okuzimba tekujja kugenda mu maaso ate ne Beti Kamya ajja kumubendegera.
Lukwago akyalemeddeko nti, tewali mukozi wa KCCA ateekwa kujeemera byasalibwawo lukiiko lwe ku pulaani y’e


text:
Ebyobulamu
Okwemwa ssi kulungi
Ali Mivule
March 19th, 2013
Abasawo bazudde akabi akali mu kusalira ebitundu by’ekyama Bano bagamba nti omuntu yenna gy’akoma okukola kino gy’akoma okulinyisa emikis agye egy’okufuna obulwadde obukwata ensusu. Kino kiva ku lususu okuba nga lwereere olwo obuwuka nebwegazaanya Okunonyereza kuno kukoleddwa ku balwadde 30 mu ggwnaga lya Bufaransa.
Amaze n’olubuto emyaka 4
Ali Mivule
March 19th, 2013
Omukyala amaze emyaka ena ng’ali lubuto asobeddwa ea ne mu kibira Omukyala ono okuva e kasese yafuna olubuto luno mu mwaka gwa 2009 kyokka nga negyebuli kati tasumulukukanga. Omukyala ono yeewuubye mu malwaliro naye nga talina kyafuna Ebisingawo mu mawulire gaffe agabaawo buli ssaawa
Bunkenke ku ddwaliro
Ali Mivule
February 21st, 2013
Embeera mu ddwaliro ekkulu e masaka ya bwerinde oluvanyuma lw’abagambibwa okuba abalwanirizi b’eddembe ly’obulamu okugezaako okwekalakaasa. Ekibinja ekikulembeddwamu Mohammed Ssegirinya kirumbye eddwlairo n’ebikozesebwa byebabadde baleetedde abalwadde. Wabula bano babatutte tebalinnya nga babavunaana kuleeta mivuyo mu ddwaliro. Mu kadde kano omuntu yenna atalina bbaluwa ya ddwaliro takkirizibwa […]
Kasasiro ayitiridde
Ali Mivule
February 18th, 2013
Abakulira distrct ye Jinja baweze abatuuze okukozesa ebipipa bya kasasiro mu district eno. Kati ebimotoka bya kasasiro byaakuvanga nju ku nju nga bikungaanya kasasiro ono. Omwogezi wa town council eno Rajab Kito agamba nti basazeewo kino kubanga abantu abasinga basuula kasasiro mu bipipa bino […]
Sukaali ku mabwa
Ali Mivule
February 15th, 2013
Mu ggwanga lya Zimbabwe, waliwo omusawo atandise ounonyereza okuzuula oba sukaali awonya ebiwundu. Moses Murandu agamba nti yakula alaba kitaawe ng’assa sukaali ku mabwa. Ono agamba nti sukaali bw’omussa ku kiwundu akisikamu amazzi era ng’agoba obuwuka obwandiyingidde mu kiwundu.
Ebbula ly’amazzi
Ali Mivule
February 15th, 2013
Amazzi gafuuse otuzzi e jjinja. Ekidomola ky’amazzi mu kadde kano kya lukumi era ng’ebirabo by’emmere ebisinga bimaze okuggalwaawo. Ebbula lino livudde ku masanyalaze okuvaako ku kyuuma ekikulu ekikulu. Wabula aba water bagamba nti bakola kyonna ekisoboka okutaasa embeera
Lunaku lwa Kondomu
Ali Mivule
February 13th, 2013
Lunaku lwa bupiira bukali mpitawo mu nsi yonna. Yadde abamu babukozesa, abalala beekwasa ebintu bingi omuli n’eky’okuba nti bubasiiwa Ate abalala bagamba mbu tebanyumira kigwo nga babwambadde era nga kino kyekisinga okweralikiriz abali mu byobulamu. Akulira ekibiina ekigatta abasawo mu ggwanga Dr Magaret Mungherera wano […]
Babatutte entyagi
Ali Mivule
February 13th, 2013
Abasalamala ababadde basala emiti ku ttaka alya Kabaka batutte nabugi ssi mufungize. Bano emiti babadde bagisala ku ddwaliro lya Madala Health center e Mityana. Eddwaliro lino lyazimbibwa ssekabaka Muteesa nga lyakukola ku ba bigenge wabula nga gavumenti yalyezza nelifuuka elya bulijjo. Ababadde basala emiti bafubye […]
Ebikwekweto ku batembeeyi
Ali Mivule
February 12th, 2013
Aba Kampala capital city authority ng’eri wamu ne poliisi emenye obuyumba obwazimbibwa okumpi ne Arua Park. Obuyumba obumenyeddwa mubaddemu aba Mobile money, abatunda emmere nga n’abe bigaali tebabatalizza. Ekikwekweto ekibadde kikulembeddwaamu, aduumira poliisi mu Kampala n’emiriraano, James Ruhweza n’abakwasisa amateeka mu KCCA. Mu kiwekweto kino […]
Ebbugumu likendeeza emikisa gy’okuzibikira emisuwa egili mu binywa
rmuyimba
February 5th, 2013
Abakugu bakizudde nti omuntu bw’abeera mu kifo ekilimu ebbugumu kikendeeza emikisa gye egy’okuzibikira emisuwa egili mu binywa. Okunonyereza kuno kwakoleddwa ku bakyala emitwaalo 20 mu ggwanga lya America. Abakugu bakizudde nti kino kiyinza okuba nga kiva ku kirungo kya vitamin D ekisangibwa mu musana. Wabula […]


text:
EBYONGEREZEDDWAKO
Olunaku olw’Okusalirako Omusango—Luzingiramu Ki?
KIKI ky’olowooza ku Lunaku olw’Okusalirako Omusango? Abantu bangi balowooza nti obuwumbi n’obuwumbi bw’abantu bajja kutwalibwa kinnoomu mu maaso g’entebe ya Katonda basalirwe omusango. Abamu bajja kufuna empeera ey’okubeera mu ggulu, abalala bagende mu kubonaabona okw’emirembe n’emirembe. Kyokka, yo Baibuli ewa ekifaananyi kirala ku kiseera kino. Ekigambo kya Katonda kinnyonnyola nti ekiseera ekyo si kya ntiisa, wabula kya ssanyu n’okuzza ebintu obuggya.
Mu Okubikkulirwa 20:11, 12, tusoma ku Yokaana ng’annyonnyola Olunaku lw’Okusalirako Omusango: “Ne ndaba entebe ey’obwakabaka ennene enjeru, n’oyo eyali agituddeko, eggulu n’ensi ne bidduka mu maaso ge; era tebyazuulirwa na kifo. Ne ndaba abafu, abakulu n’abato, nga bayimiridde mu maaso g’entebe; ebitabo ne bibikkulwa: n’ekitabo ekirala ne kibikkulwa, kye ky’obulamu: abafu ne basalirwa omusango mu ebyo ebyawandiikibwa mu bitabo, ng’ebikolwa byabwe bwe byali.” Mulamuzi ki ayogerwako wano?
Yakuwa Katonda ye Mulamuzi ow’oku ntikko. Naye omulimu guno ogw’okulamula yagukwasa muntu mulala. Okusinziira ku Ebikolwa by’Abatume 17:31, omutume Pawulo yagamba nti Katonda ‘yateekawo olunaku, omuntu gwe yalonda, lw’agenda okusalirako ensi yonna omusango mu bwenkanya.’ Omulamuzi ono gwe yalonda ye Yesu Kristo. (Yokaana 5:22) Olunaku olw’Okusalirako Omusango lutandika ddi? Lunaatwala bbanga ki?
Ekitabo ky’Okubikkulirwa kiraga nti Olunaku olw’Okusalirako Omusango lutandika oluvannyuma lwa Kalumagedoni, ng’enteekateeka ya Setaani emaze okuzikirizibwa.* (Okubikkulirwa 16:14, 16; 19:19-20:3) Oluvannyuma lwa Kalumagedoni, Setaani ne badayimooni be bajja kusibibwa mu bunnya obutakoma okumala emyaka lukumi. Mu kiseera ekyo, abantu 144,000 abanaasikira obulamu obw’omu ggulu bajja kuweereza ng’abalamuzi era bajja kufugira “wamu ne Kristo emyaka lukumi.” (Okubikkulirwa 14:1-3; 20:1-4; Abaruumi 8:17) N’olwekyo, Olunaku olw’Okusalirako Omusango terujja kumala ssaawa 24 zokka. Lujja kutwala emyaka lukumi.
Mu kiseera ekyo eky’emyaka olukumi, Yesu Kristo ajja ‘kusalira abalamu n’abafu omusango.’ (2 Timoseewo 4:1) “Abalamu” beebo ‘ab’ekibiina ekinene’ abanaawonawo ku Kalumagedoni. (Okubikkulirwa 7:9-17) Omutume Yokaana naye yalaba “abafu…nga bayimiridde mu maaso g’entebe” ey’okusalirako omusango. Nga Yesu bwe yasuubiza, ‘abali mu ntaana ezijjukirwa baliwulira eddoboozi lya Kristo ne bavaamu.’ (Yokaana 5:28, 29; Ebikolwa 24:15) Kiki ekinaasinziirwako okusalira abantu bonna omusango?
Okusinziira ku kwolesebwa kw’omutume Yokaana, ‘ebitabo byabikkulwa,’ “abafu ne basalirwa omusango mu ebyo ebyawandiikibwa mu bitabo, ng’ebikolwa byabwe bwe byali.” Ebitabo bino byawandiikibwamu ebintu abantu bye baakola mu biseera ebyayita? Nedda, abantu tebajja kusalirwa musango okusinziira ku bye baakola nga tebannafa. Kino tukimanya tutya? Baibuli egamba: “Kubanga afa nga takyaliko musango eri ekibi.” (Abaruumi 6:7) N’olwekyo, abantu abanaazuukizibwa, ebibi bye baakolanga tebijja kujjukirwa. Bwe kityo, ebitabo ebinaabikkulwa biteekwa okuba nga bikiikirira ebintu ebirala Katonda by’atwetaagisa. Okusobola okubeerawo emirembe gyonna, abo abanaawonawo ku Kalumagedoni n’abo abanaazuukizibwa balina okugondera amateeka ga Katonda nga mw’otwalidde n’ebintu ebirala Yakuwa by’aliba atwetaagisa mu kiseera eky’emyaka olukumi. N’olwekyo, abantu bajja kusalirwa omusango okusinziira ku ebyo bye banaakola mu kiseera eky’Olunaku olw’Okusalirako Omusango.
Ku Lunaku olw’Okusalirako Omusango obuwumbi n’obuwumbi bw’abantu bajja kufuna akakisa okuyiga ku ebyo Katonda by’ayagala era babikolereko. Kino kitegeeza nti wajja kubaawo omulimu munene ogw’okuyigiriza. Mazima ddala, ‘abanaatuula mu nsi bajja kuyiga obutuukirivu.’ (Isaaya 26:9) Naye, tekiri nti buli muntu ajja kuba mwetegefu okukolera ku ebyo Katonda by’ayagala. Isaaya 26:10 lugamba: “Omubi ne bwe bamulaga ekisa, era taliyiga butuukirivu: mu nsi ey’obugolokofu mw’anaakoleranga ebitali bya nsonga, so taliraba bukulu bwa Mukama.” Ababi abo bajja kuzikirizibwa ddala ku Lunaku olw’Okusalirako Omusango.—Isaaya 65:20.
Ku nkomerero y’Olunaku olw’Okusalirako Omusango, abantu abanaawonawo bajja kuba “balamu” mu bujjuvu ng’abantu abatuukiridde. (Okubikkulirwa 20:5) N’olwekyo, mu kiseera eky’Olunaku olw’Okusalirako Omusango abantu bajja kuddamu okuba abatuukirivu. (1 Abakkolinso 15:24-28) Oluvannyuma, okugezesebwa okusembayo kujja kubaawo. Setaani ajja kusumululwa era ajja kukyamya abantu omulundi ogunaasembayo. (Okubikkulirwa 20:3, 7-10) Abantu abataamugoberere bajja kubeera mu mbeera eno eyogerwako mu Baibuli: “Abatuukirivu balisikira ensi, banaagibeerangamu emirembe gyonna.” (Zabbuli 37:29) Yee, Olunaku olw’Okusalirako Omusango lujja kuganyula abantu abeesigwa!
* Okumanya ebirala ebikwata ku Kalumagedoni laba Insight on the Scriptures, Omuzingo 1, empapula 594-5, 1037-8, n’essuula 20 ey’akatabo Sinza Katonda Omu Ow’Amazima, ebyakubibwa Abajulirwa ba Yakuwa.


text:
Chapter 23
1 Ekigambo kya Mukama ne kinjijira nate nga kyogera nti
2 Omwana w'omuntu, waaliwo abakazi babiri, nnyaabwe omu:
3 ne bayenda mu Misiri; baayenda mu buto bwabwe: eyo amabeere gaabwe gye gaanyigirizibwa, era eyo gye baabetentera ennywanto ez'obutannaba kumanya musajja.
4 N'amannya gaabwe Okola, omukulu, ne Okoliba, muganda we: ne baba bange ne bazaala abaana ab'obulenzi n'ab'obuwala. N'amannya gaabwe, Samaliya ye Okola, ne Yerusaalemi ye Okoliba.
5 Okola n'ayenda bwe yali owange; n'asuusuuta baganzi be, Abaasuli baliraanwa be,
6 abaayambalanga kaniki, abakulu n'abaamasaza, bonna balenzi abeegombebwa, abasajja ab'embalaasi abeebagadde embalaasi.
7 N'abagabira obwenzi bwe, bonna basajja ab'e Bwasuli abalonde: era buli gwe yasuusuuta, ne yeyonoonyesa n'ebifaananyi byabwe byonna.
8 So talekangayo bwenzi bwe okuva mu nnaku ez'e Misiri; kubanga mu buto bwe baasula naye, ne babetenta ennywanto ez'obutannaba kumanya musajja: ne bamufukako obwenzi bwabwe.
9 Kyennava mmuwaayo mu mukono gwa baganzi be, mu mukono gw'Abaasuli be yasuusuuta,
10 Abo baabikkula ku bwereere bwe: ne batwala abaana be ab'obulenzi n'ab'obuwala; naye ne bamutta n'ekitala: n'afuuka ekigambo eky'obuwemu mu bakazi; kubanga baamukomekkerezaako emisango.
11 Ne muganda we Okoliba n'alaba ekyo, naye n'amusinga okukyama mu kusuusuuta kwe ne mu bwenzi bwe obwabanga obungi okusinga obwenzi bwa muganda we.
12 Yasuusuuta Abaasuli, abaamasaza n'abakulu, baliraanwa be, abaayambalanga engoye ezinekaaneka ennyo, ab'embalaasi abeebagadde embalaasi, bonna balenzi abeegombebwa.
13 Ne ndaba ng'agwagwawazibwa; bombi baakwata ekkubo limu.
14 Ye n'ayongera ku bwenzi bwe; kubanga yalaba abasajja abatonebwa ku kisenge, ebifaananyi eby'Abakaludaaya ebyatonebwa n'eggerenge;
15 nga beesibye enkoba mu biwato, nga bagaziyizza ebiremba ng'ekifaananyi bwe kiri eky'Ababulooni mu Bukaludaaya, ensi mwe baazaalirwa.
16 Awo mangu ago nga kyajje abalabe n'abasuusuuta n'abatumira ababaka mu Bukaludaaya.
17 Abababulooni ne bajja gy'ali mu kitanda eky'okwagala, ne bamwonoona n'obwenzi bwabwe, ye n'agwagwawazibwa nabo, omwoyo gwe ne gubatamwa.
18 Kale bw'atyo n'abikkula ku bwenzi bwe n'abikkula ku bwereere bwe: kale omwoyo gwange ne gumutamwa, ng'omwoyo gwange bwe gwatamwa muganda we.
19 Era naye n'ayongera ku bwenzi bwe, ng'ajjukira ennaku ez'obuto bwe, mwe yayendera mu nsi ey'e Misiri.
20 Awo n'asuusuuta baganzi baabwe, omubiri gwabwe ng'ennyama y'endogoyi, n'ebibavaamu biri ng'ebiva mu mbalaasi.
21 Bw'otyo n'ojjukira obukaba obw'omu buto bwo, ennywanto zo bwe zaabetentebwa Abamisiri olw'amabeere ag'omu buwala bwe.
22 Kale, ggwe Okoliba, bw'ati bw'ayogera Mukama Katonda nti Laba, ndigolokosa ku ggwe baganzi bo omwoyo gwo be gutamiddwa, ne mbaleeta okukulumba enjuyi zonna:
23 Abababulooni n'Abakaludaaya bonna, Pekodi ne Sowa ne Kowa, n'Abaasuli bonna wamu nabo: abalenzi abeegombebwa, bonna baamasaza n'abakulu, abalangira n'abasajja abaatiikirira, bonna nga beebagadde embalaasi.
24 Era balikutabaala nga bakutte eby'okulwanyisa, amagaali ne bannamuziga, era nga balina ekibiina eky'amawanga; balyesimba okulwana naawe, nga balina obugabo n'engabo n'enkuffiira enjuyi zonna: era ndibatikkira okusala emisango, ne bakusalira omusango ng'emisango gyabwe bwe giri.
25 Era ndikusimbako obuggya bwange, nabo balikubonereza n'ekiruyi; balikuggyako ennyindo yo n'amatu go; n'ekitundu kyo ekirifikkawo kirigwa n'ekitala: balitwala abaana bo ab'obulenzi n'ab'obuwala; n'ekitundu kyo ekirifikkawo kiryokebwa omuliro.
26 Era balikwambuza ebyambalo byo; ne bakuggyako eby'obuyonjo byo ebirungi.
27 Bwe ntyo bwe ndimazaawo gy'oli obukaba bwo n'obwenzi bwo obwava mu nsi y'e Misiri: n'okuyimusa n'otobayimusiza nate amaaso go newakubadde okujjukira Misiri nate.
28 Kubanga bw'ati bw'ayogera Mukama Katonda nti Laba, ndikuwaayo mu mukono gw'abo b'okyawa, mu mukono gw'abo omwoyo gwo be gutamiddwa:
29 nabo balikukola olw'obukyawe, balikuggyako omulimu gwo gwonna, ne bakuleka ng'oli bwereere nga tobikkiddwako: obwereere obw'obwenzi bwo ne bubikkulibwa, obukaba bwo era n'obwenzi bwo.
30 Ebyo birikukolebwa, kubanga wayenda okugoberera ab'amawanga era kubanga ogwagwawazibbwa n'ebifaananyi byabwe.
31 Watambulira mu kkubo lya muganda wo; kyendiva mpa ekikompe kyo mu mukono gwo.
32 Bw'ati bw'ayogera Mukama Katonda nti Olinywa ku kikompe kya muganda wo, ekiwanvu era ekinene: olisekererwa ddala n'oduulirwa: kirimu bingi.
33 Olijjula obutamiivu n'obuyinike, ekikompe eky'okusamaalirira n'okulekebwawo, ekikompe kya muganda wo Samaliya.
34 Olikinywa n'okutankira, n'omeketa engyo zaakyo, n'oyuza amabeere go: kubanga nze nkyogedde, bw'ayogera Mukama Katonda.
35 Mukama Katonda kyava ayogera bw'ati nti Kubanga onneerabidde, n'onsuula ennyuma w'amabega go, kale naawe beerako obukaba bwo n'obwenzi bwo.
36 Era Mukama n'aŋŋamba nti Omwana w'omuntu, onoosala omusango gwa Okola ne Okoliba? kale babuulire emizizo gyabwe.
37 Kubanga baayenda, n'omusaayi guli mu mikono gyabwe, era baayenda ku bifaananyi byabwe; era ne batabani baabwe be banzaalira baabayisiza mu muliro eri byo okuliibwa.
38 Era nate bankoze kino: boonoonye ekifo kyange ekitukuvu ku lunaku olumu, era boonoonye essabbiiti zange.
39 Kubanga bwe baamala okuttira abaana baabwe ebifaananyi byabwe, kale ne bajja ku lunaku olwo mu kifo kyange ekitukuvu okukyonoona; era, laba, bwe batyo bwe bakoze wakati mu nnyumba yange.
40 Era nate mwatumya abantu abava ewala: abaatumirwa omubaka, kale, laba, ne bajja; n'onaabira abo n'oziga amaaso go ne weeyonja n'eby'obuyonjo;
41 n'otuula ku kitanda eky'ekitiibwa, emmeeza ng'etegekeddwa mu maaso gaakyo, kwe wateeka obubaane bwange n'amafuta gange.
42 N'eddoboozi ery'ekibiina ekyegolola lyali naye: abatamiivu ne baleetebwa okuva mu ddungu wamu n'abasajja abakopi; ne bateeka ebikomo ku mikono gy'abo bombi, n'engule ennungi ku mitwe gyabwe.
43 Awo ne njogera ku oyo eyali akaddiye mu bwenzi nti Kaakano banaayenda ku ye, naye nabo.
44 Ne bayingira gy'ali, nga bwe bayingira eri omukazi omwenzi: bwe batyo bwe baayingira eri Okola n'eri Okoliba, abakazi abakaba.
45 N'abatuukirivu, abo be balibasalira omusango ng'abakazi abenzi bwe basalirwa omusango era ng'abakazi abayiwa omusaayi bwe basalirwa omusango; kubanga benzi, n'omusaayi guli mu mikono gyabwe.
46 Kubanga bw'ati bw'ayogera Mukama Katonda nti Ndibalinnyisiza ekibiina ne mbawaayo okuyuuguumizibwa eruuyi n'eruuyi n'okunyagibwa.
47 Kale ekibiina kiribakuba amayinja, ne babafumita n'ebitala byabwe; balitta abaana baabwe ab'obulenzi n'ab'obuwala ne bookya ennyumba zaabwe omuliro.
48 Bwe ntyo bwe ndikomya obukaba mu nsi, abakazi bonna bayigirizibwe obutakola ng'obukaba bwammwe bwe buli.
49 Era balibasasula obukaba bwammwe, nammwe mulibaako ebibi eby'ebifaananyi byammwe: kale mulimanya nga nze Mukama Katonda.


text:
NINA emyaka 17 naye nnina omulezi gwe nneegatta naye byannuma era ne bigaana. Wamma kibeera kisiraani? Nze Mable.
MABLE ekyo si kisiraani. Eyo endowooza y’ebisiraani esobola okukutuusa awazibu anti n’abafere we bafunira.
Ekisookera ddala oli muvubuka muto era nsuubira nti otya okufuna olubuto, siriimu n’endwadde endala.
Nga bw’oli omuto ate nga gwe mulundi ogwasooka omubiri gwo gwali mu kutya ate ng’olina ensonyi, obukyala bwalina okufunda olw’okutya era bwe bulumi bwe wafuna.
Abawala abamu embeera eno bagifuna era n’abakyala abakulu nga tayagadde kwegatta asobola okufuna embeera eno.
N’ekirala oba wamala geegatta ng’omutima tegusazeewo, sooka olindeko okwegatta.
Oba osoma nywerera ku kusoma naye nga teri kisiraani. Ekyo si kye wali oyagala okukola.


text:
Ebyobulamu
Abalwadde e Mukono balajanye
Bernard Kateregga
May 20th, 2016
Abatuuze be Ntanzi mu gomboloola ye Ntenjeru district ye Mukono
balajanidde gavumenti okuvaayo ebadukirire ku mbeera yebyo’bulamu embi mu kitundu.
Bano bagamba balina endwadde ezenjawulo wabula eddwaliro lya gavumenti mu kitundu erya Kojja HC.IV tebabawa bujanjabi bwebetaaga.
Bano okubadde nabakadde basangiddwa nga basinda bagamba abasawo ba bboggo, tebabawa ddagala wabula babalagira bagende ebweru we ddwaliro baligule eyo.
Bano babadde mu lusisira lwe’byo’bulamu olwomwezi omulamba olwategekeddwa Dr.Keefa Ssempanji wamu nekitongoole kya World In Need nga bano bagenda kutalaaga amagombolola agawerako mu Mukono South


text:
Obukakafu Obulala
Waliwo ebizuuliddwa abo abanoonyereza ku bintu eby’edda ebyongera okukakasa nti ebiri mu Bayibuli bituufu. Mu 2014, magazini eyitibwa Biblical Archaeology Review yalaga nti abantu nga 50 aboogerwako mu Byawandiikibwa eby’Olwebbulaniya (Endagaano Enkadde) be bakakasiddwa nti baaliyo. Omu ku bantu abatali ku lukalala olwo ye Tattenayi. Tattenayi ye yali ani? Ka tulabe Bayibuli ky’emwogerako.
Ekibuga Yerusaalemi kyafugibwako obwakabaka bwa Buperusi. Ekibuga ekyo kyali mu kitundu Abaperusi kye baayitanga Emitala w’Omugga, kwe kugamba, ebugwanjuba w’Omugga Fulaati. Abaperusi bwe baawamba Babulooni, bakkiriza Abayudaaya abaali mu buwaŋŋanguse okuddayo mu nsi yaabwe, era ne babawa olukusa okuddamu okuzimba yeekaalu ya Yakuwa mu Yerusaalemi. (Ezera 1:1-4) Kyokka abalabe b’Abayudaaya baawakanya eky’okuzimba yeekaalu era ne babawaayiriza nti baali bajeemera kabaka wa Buperusi. (Ezera 4:4-16) Mu kiseera ky’obufuzi bwa Daliyo I (522-486 E.E.T.), * omukungu Omuperusi eyali ayitibwa Tattenayi yanoonyereza ku nsonga eyo. Bayibuli emuyita “gavana ow’Emitala w’Omugga.”
Ebipande by’amayinja ebiriko ebiwandiiko eby’edda nga biriko n’erinnya Tattenayi byazuulibwa, nga biri wamu n’ebiwandiiko ebirala eby’amaka agamu. Ekimu ku bipande ebyo kiriko ekiwandiiko ekiraga nti omu ku b’omu maka ago yalina enkolagana ne Tattenayi. Ekiwandiiko ekyo yali ndagaano eyakolebwa mu mwaka gwa 502 E.E.T, nga gwe gwali omwaka ogw’amakumi abiri ogw’obufuzi bwa Daliyo 1. Eyassa omukono ku ndagaano eyo yali muweereza wa “Tattannu, gavana ow’Emitala w’Omugga” ng’ono ye Tattenayi ayogerwako mu kitabo kya Bayibuli ekya Ezera.
Tattenayi yalina buvunaanyizibwa ki? Mu 535 E.E.T., Kabaka Kuulo obwakabaka bwe yabwawulamu amasaza, era essaza erimu lyali liyitibwa Babulooni n’Emitala w’Omugga. Essaza eryo oluvannyuma lyayawulwamu ebitundu bibiri, era ekitundu ekimu kyali kiyitibwa Emitala w’Omugga. Ekitundu ekyo kyali kitwaliramu ekitundu ekyali kiyitibwa Coele-Syria, Foyiniikiya, ne Samaliya, era nga kirabika ekitebe kya gavana eyafuganga ekitundu ekyo kyali mu Ddamasiko. Tattenayi yali gavana w’ekitundu ekyo okuva mu 520 okutuuka mu 502 E.E.T.
Tattenayi bwe yagenda e Yerusaalemi okunoonyereza ku ebyo ebyali byogerwa ku Bayudaaya, yategeeza Kabaka Daliyo nti Abayudaaya baagamba nti Kabaka Kuulo ye yali abakkiriza okuddamu okuzimba yeekaalu ya Yakuwa. Bwe baanoonyereza mu biwandiiko, baakizuula nti ekyo kyali kituufu. (Ezera 5:6, 7, 11-13; 6:1-3) Kabaka Daliyo yagamba Tattenayi okuleka Abayudaaya bazimbe, era n’abaleka.
Kyo kituufu nti “Tattenayi gavana ow’Emitala w’Omugga” tayogerwako nnyo mu byafaayo. Naye tukirabye nti engeri Bayibuli gy’emwogerako, era bw’ayogerwako ne mu byafaayo. Ekyo kyongera okutukakasa nti ebiri mu Bayibuli bituufu.
^ lup. 3 E.E.T kitegeeza, Embala Eno nga Tennatandika.
Yiga Ebisingawo
AMAWULIRE AMALUNGI OKUVA ERI KATONDA!
Tukakasa tutya nti Bayibuli Ntuufu?
Bwe kiba nti Bayibuli kigambo kya Katonda, tewali kitabo kirala kye tuyinza kugigeraageranyaako.
OMUNAALA GW'OMUKUUMI
Ebikwata ku Bayibuli by’Osaanidde Okumanya
Tewali kitabo kirala abantu kye bakkiririzzaamu okumala ebbanga ddene nga Bayibuli. Naye ddala Bayibuli yeesigika?


text:
Bya PETER SSAAVA
POLIISI y’e Kawaala eggalidde omuwala eyasudde omwana ku mizigo oluvannyuma n’adduka.
Sharon Najjemba ow’e Kawaala Zooni 2 yakwatiddwa poliisi y’e Kawaala oluvannyuma lwa baliraanwa be okugenda ku poliisi n’omwana ono gwe baagambye nti yamusudde obudde bukya.
Najjemba okukwatibwa kyaddiridde omu ku batuuze b’e Kawaala okumusanga mu kifo ekimu mu Kampala omwetundira bamalaaya gy’abadde yeekukumye nga kigambibwa nti okumusuulawo abadde agenze kwetundira eyo.
Najjemba yategeezezza poliisi nti omusajja abadde takyalabirira mwana nga yabasulawo n’agenda mu kyalo e Bugerere nga n’oluusi babadde bakuba ku ssimu ze nga tazikwata kwe kusalawo yeetunde asobole okufuna ky’alya n’omwana we.
Omutuuze, Frank Kajubi apangisa ku nnyumba Najjemba kw’asula yategeezezza nti wiiki bbiri emabega babadde n’obutakkaanya nga n’oluusi abawulira bayomba n’okulwanira mu nju wabula nga tamanyi kibatabula.
Agnes Kiiza akola ku nsonga z’abaana n’amaka ku poliisi eno yategeezezza nti Najjemba agenda kutwalibwa mu kkooti avunaanibwe omusango gw’okutulugunya omwana wabula n’asaba abasajja okuyambanga ku bakazi baabwe nga bali mu buzibu kuba oluusi obuzibu bwe batuukako buva ku basajja butabalabirira.
Asuddewo omwana n’agenda okwetunda


text:
Chapter 7
1 Erinnya eddungi lisinga amafuta ag'omugavu ag'omuwendo omungi; n'olunaku olw'okufiiramu lusinga olunaku olw'okuzaalirwamu.
2 Okugenda mu nnyumba ey'okuwuubaaliramu, kusinga okugenda mu nnyumba ey'okuliiramu embaga: kubanga eyo ye nkomerero y'abantu bonna; n'omulamu alikiteeka ku mutima gwe.
3 Ennaku zisinga enseko: kubanga obuyinike bw'amaaso bwe busannyusa omutima.
4 Omutima gw'abagezigezi guba mu nnyumba ey'okuwuubaaliramu; naye omutima gw'abasirusiru guba mu nnyumba ey'ebinyumu.
5 Okuwulira okunenya kw'omugezigezi kusinga okuwulira oluyimba olw'abasirusiru.
6 Kubanga amaggwa nga bwe gatulikira wansi w'entamu, enseko z'omusirusiru bwe ziba bwe zityo: era n'ezo butaliimu
7 Mazima obukamuzi bufuula omugezigezi okuba omusirusiru; era enguzi emalamu okutegeera.
8 Enkomerero y'ekigambo esinga obulungi okusooka kwakyo: alina omwoyo ogugumiikiriza asinga alina omwoyo ogw'amalala.
9 Toyangayirizanga mu mwoyo gwo okusunguwala: kubanga obusungu bubeera mu kifuba ky'abasirusiru.
10 Toyogeranga nti Nsonga ki ennaku ez'edda kyezaavanga zisinga zinno? kubanga tobuuza kino lwa magezi.
11 Amagezi genkana obulungi obusika: weewaawo, gasinga okuwooma eri abo abalaba enjuba.
12 Kubanga amagezi kigo, nga ffeeza bw'eri ekigo: naye okumanya kyekuva kusinga obulungi, kubanga annagezi gakuuma obulamu bwa nnyini go.
13 Lowooza omulimu gwa Katonda: kubanga ani ayinza okuluŋŋamya ekyo ye kye yanyoola?
14 Osanyukiranga ku lunaku olw'okulabiramu omukisa, era olowoolezanga ku lunaku olw'okulabiramu ennaku: Katonda yaliraanya olwo ku mabbali g'olwo, omuntu alemenga okulaba ekintu kyonna e.kiriba oluvannyuma lwe.
15 Ebyo byonna nabirabira mu nnaku ez'obutaliimu bwange: waliwo omuntu omutuukirivu azikirira mu butuukirivu bwe, era waliwo omuntu omubi awangaalira mu kukola obubi bwe.
16 Tosukkiriranga kuba mutuukirivu; so teweefuulanga asukkiriza amagezi: lwaki ggwe okwezikiriza?
17 Tosukkiriranga kuba mubi, so tobanga musirusiru: lwaki ggwe okufa ekiseera kyo nga tekinnatuuka?
18 Kirungi okwatenga ekyo; weewaawo, na kiri tokiggyaako mukono gwo: kubanga atya Katonda anaavanga mu byonna.
19 Amagezi maanyi eri omugezigezi okusinga abafuga kkumi abali mu kibuga.
20 Mazima tewali muntu mutuukirivu ku nsi akola ebirungi n'atayonoona.
21 Era tossaayo mwoyo eri ebigambo byonna ebyogerwa; olemenga okuwulira omuddu wo ng'akukolimira:
22 kubanga emirundi mingi omutima gwo ggwe nagwo gumanyi nga naawe bw'otyo wakolimira abalala.
23 Ebyo byonna nabikema lwa magezi: nayogera nti Ndiba mugezigezi; naye ne gambeera wala.
24 Ekiriwo kiri wala era kigenda wansi nnyo; ani ayinza okukikebeera?
25 Nakyuka, omutima gwange ne ngukakasa okumanyanga n'okukenneenyanga, n'okunoonyanga amagezi n'ensonga z'ebigambo n'okumanyanga ng'obubi busirusiru, era ng'obusirusiru ddalu:
26 era ndaba ekigambo ekisinga okufa okubalagala, ye mukazi, omutima gwe byambika n'ebitimba; n'emikono gye giri ng'enjegere: buli asanyusa Katonda alimuwona; naye alina ebibi alikwatibwa ye.
27 Laba, kino kye nnalaba, bw'ayogera Omubuulizi, nga nteeka ekigambo ekirala ku kirala okunoonya ensonga:
28 emmeeme yange ky'ekyanoonya, naye sinnakiraba: omusajja omu mu lukumi gwe nnalaba; naye omukazi mu abo bonna gwe ssirabanga.
29 Laba, kino kyokka kye nnalaba nga Katonda yakola abantu nga bagolokofu; naye bo ne banoonya bingi bye baagunja.


text:
OKUTANDIKA n’omwezi gwa July, Bukedde Ttivvi ekoze enkyukakyuka mu mpeereza yaayo ku mukutu gwa Bukedde I mwereetedde pulogulaamu empya n’obuzannyo obunyuvu....
ABAYIMBI abalongo abeegattira mu kibiina kya Brotherz Muzik kyokka nga nzaalwa y’e Congo batabukidde omuziki.
KABAKA Ronald Muwenda Mutebi II asiimye n’ayimirizza omupiira ogw’empaka z’ebika ogubadde gugenda okuggulwawo ku Lwomukaaga nga 8/7/2017 nga kati guzziddwa...
Omuyimbi eyeewulira amaanyi anneeyimbemu Dr. Jose Chameleon akubye ab’e Mukono omuziki ne bamatira.
OMUYIMBI Bebe Cool omuziki agututte ku ddaala eddala.
Amazina ga Roden Y Kabako, mutabani wa Jeff Kiwa gatadde abadigize ku bunkenke ne bamwesega ku siteegi olw'engeri bakira gy'azinamu.
Omudigize akute ku Sheebah Karungi ku kabina n'amujja mu mbeera n'agana okulinnya ku siteegi okutuusa nga bakanyama bamwetooloodde.
OLINA situleesi oba onoonya eddagala erikuwonya ekiwuubaalo! Ennaku zino abantu babadde tebakyagenda mu ddwaaliro oba okumira eddagala nga bagenda mu bifo...
EKIMU ku bintu ebibadde biwa Ivan Ssemwanga essanyu bye byana.
ABAYIMBI be bamu ku bassereebu abatambulira mu bulamu obw’okwejalabya n’obulamu obw’ekikungu.
08 Jul 2017
08 Jul 2017
08 Jul 2017
08 Jul 2017
08 Jul 2017


text:
Eyawoganira ku Kizindaalo Asibiddwa
Abaleekanyiza ebyalo emizindaalo nga temufunye lukusa mutandike okwegendereza anti mwolekedde okusibwa oba okutanzibwa obukadde bw’ensimbi.
Omuntu asoose okulabikako mu kkooti, Gerald Semwanga, omulamuzi amusindise mu nkomyo amaleyo emyezi ebiri olw’okuleekenayiza abantu b’omu kabaawo Zone e Makindye emizindaalo nga tebamusabye.
This post was syndicated from NBS TV. Click here to read the full text on the original website.
Follow us on twitter @theugandatoday
Leave a Reply
Be the First to Comment!


text:
Chapter 11
1 Mukama n'amugamba Musa nti Ekibonoobono kimu nate kye ndimuleetera Falaawo ne Misiri; oluvannyuma alibaleka okuvaamu: bw'alibaleka, mazima alibagobera ddala muno.
2 Yogera kaakano mu matu g'abantu, basabe buli musajja eri muliraanwa we na buli mukazi eri muliraanwa we ebintu ebya ffeeza n'ebintu ebya zaabu.
3 Mukama n'abawa abantu okwagalibwa mu maaso g'Abamisiri. Nate omuntu Musa yali mukulu nnyo mu nsi ey'e Misiri, mu maaso g'abaddu ba Falaawo, ne mu maaso g'abantu.
4 Musa n'ayogera nti Bw'atyo Mukama bw'ayogera nti Nga mu ttumbi ndifuluma wakati w'e Misiri:
5 n'ababereberye bonna ab'omu nsi ey'e Misiri balifa, okuva ku mubereberye wa Falaawo atuula ku ntebe ey'obwakabaka okutuuka ku mubereberye w'omuzaana ali ennyuma w'olubengo; n'ebibereberye byonna eby'ebisibo.
6 Era walibeera okukaaba okungi mu nsi yonna ey'e Misiri, okutabangawo newakubadde tekulibaawo nate nga kuno.
7 Naye ku omu mu baana ba Isiraeri embwa terimuwagalako lulimi, ku muntu newakubadde ensolo : mulyoke mumanye Mukama bw'ayawula wakati w'Abamisiri ne Isiraeri.
8 Era abaddu bo bano bonna baliserengeta gye ndi balivuunamira nze, nga boogera nti Genda n'abantu bo bonna abakugoberera: oluvannyuma ndigenda. N'ava eri Falaawo n'obusungu bungi.
9 Mukama n'amugamba Musa nti Falaawo talibawulira: eby'amagero byange biryoke byeyongere mu nsi ey'e Misiri.
10 Musa ne Alooni ne bakola eby'amagero bino byonna mu maaso ga Falaawo: Mukama n'akakanyaza omutima gwa Falaawo, n'atabaleka abaana ba Isiraeri okuva mu nsi ye.


text:
Chapter 3
1 Awo omwana Samwiri n'aweererezanga Mukama mu maaso ga Eri. N'ekigambo kya Mukama kyali kya muwendo mungi mu nnaku ezo; tewaabaagawo kwolesebwa kwa lwatu.
2 Awo olwatuuka mu biro ebyo, Eri ng'agalamidde mu kifo kye, (n’amaaso ge gaali gatanudde okuyimbaala n'atayinza kulaba,)
3 n'ettabaaza ya Katonda nga tennazikira, ne Samwiri ng'agalamidde okwebaka mu yeekaalu ya Mukama omwali ssanduuko ya Katonda;
4 awo Mukama n'ayita Samwiri: n'ayogera nti Nze nzuuno.
5 N'addukana mbiro n'ajja eri Eri n'ayogera nti Nze nzuuno; kubanga ompise. N'ayogera nti Sikuyise; galamira nate. N'agenda, n'agalamira.
6 Mukama n'amuyita nate olw'okubiri nti Samwiri. Samwiri n’agolokoka n'agenda eri Eri n'ayogera nti Nze nzuuno; kubanga ompise. N'addamu nti Sikuyise, mwana wange; galamira nate.
7 Era Samwiri yali tannamanya Mukama, so n'ekigambo kya Mukama kyali tekinnamubikkulirwa.
8 Mukama n'ayita Samwiri nate omulundi ogw'okusatu. N'agolokoka n'agenda eri Eri n'ayogera nti Nze nzuuno; kubanga ompise. Awo Eri n'ategeera nga Mukama ye ayise omwana.
9 Eri kyeyava agamba Samwiri nti Genda ogalamire: awo olunaatuuka, bw'anaaba ng'akuyise, n'oyogera nti Yogera, Mukama wange; kubanga omuddu wo awulira. Awo Samwiri n’agenda n'agalamira mu kifo kye.
10 Mukama n'ajja n'ayimirira n'ayita ng'olulala nti Samwiri, Samwiri. Awo Samwiri n'ayogera nti Yogera; kubanga omuddu wo awulira.
11 Mukama n'agamba Samwiri nti Laba, ndikola ekigambo mu Isiraeri ekiryamiriza amatu gombi aga buli muntu alikiwulira.
12 Ku lunaku olwo ndituukiriza ku Eri byonna bye nnaakayogera ku nnyumba ye, okuva ku lubereberye okutuusa ku nkomeraro.
13 Kubanga namugamba nga ndisalira ennyumba ye omusango ogw'ennaku zonna, olw'obutali butuukirivu bwe yamanya, kubanga batabani be beereetako ekikolimo, ye n'atabaziyiza.
14 Kyenvudde ndayirira ennyumba ya Eri ng'obutali butuukirivu obw'ennyumba ya Eri tebugenda kulongoosebwa na ssaddaaka newakubadde ebiweebwayo ennaku zonna.
15 Samwiri n'agalamira n'akeesa obudde, n'alyoka aggulawo enzigi z'ennyumba ya Mukama. Samwiri n'atya okubuulira Eri bye yayolesebwa.
16 Awo Eri n'ayita Samwiri n'ayogera nti Samwiri, mwana wange. N'ayogera nti Nze nzuuno.
17 N'ayogera nti Kigambo ki Mukama ky'akugambye? nkwegayiridde, tokinkisa: Katonda akukole bw'atyo n'okukirawo, bw'ononkisa ekigambo kyonna ku ebyo byonna by'akugambye.
18 Awo Samwiri n'amubuulira buli kigambo n'atamukisa kigambo kyonna. N'ayogera nti Ye Mukama: akole nga bw'asiima.
19 Samwiri n'akula, Mukama n'aba naye, n'ataganya bigambo bye kugwa wansi na kimu.
20 Abaisiraeri bonna okuva eri Ddaani okutuuka e Beeruseba ne bamanya nga Samwiri ateekeddwawo okuba nnabbi wa Mukama.
21 Mukama n'alabikira nate mu Siiro: kubanga Mukama yeebikkulira Samwiri mu Siiro n'ekigambo kya Mukama.


text:
Omulamuzi wa kkooti enkulu e Mukono Margret Mutonyi, alagidde gavumenti eriyirire omusibe agambibwa nti yatulugunyizibwa nakutulwa enkizi nga kati takyasobola kutambula yadde okutuula.
Henry Muloki yayimbuddwa eggulo era omulamuzi alagidde aliyirirwe obukadde 200 saako, n’okumuwa obujjanjjabi obwekikugu okutuusa nga awonye.
Wabula omwogezi wa makomera Frank Baine agamba nti ensalawo yomulamuzi yabeewunyisiza kubanga ono abadde avunanibwa gwakukabasanya bujje .
Posted 16 hours 42 min ago..
Posted 16 hours 38 min ago..


text:
OMUDDUSI Joshua Cheptegei ebyamutuukako mu mpaka za World Cross Country e Kololo abisibye ku mpagi bwe yalaze nti mwetegefu okulwanirira omudaali mu mpaka...
Enduulu ey’oluleekeleeke n’obugombe bisaanikidde ekisaawe kya Ssaku SS e Wobulenzi bannantameggwa bémisinde aba Nalinnya Lwantale Girls S.S bwe boolesezza...
OKUTENDEKEBWA okwa kaasameeme omuddusi wa mmita 800 Dorcus Ajok kwabaddeko bukya sizoni etandika mu April kuvuddemu ebibala bwe yawangudde emisinde gya...
KITAAWE w’omuddusi Jacob Kiplimo eyawangula zaabu mu mpaka za IAAF World Cross Country e Kololo, Stephen Chebet aludde ng’alumizibwa mu mimiro ne mu kifuba...
Ab'e Ntebe bategese emisinde egy'okuyamba abaliko obulemu
OMUDDUSI Joshua Cheptegei awadde Uganda essuubi ly’obutaviiramu awo mu misinde gya Cross Country gy’eneetegeka e Kololo omwaka ogujja, bw'awangudde empaka...
Nsibuka Sebei era nnalina ekitone mu byemizannyo. Nnali mukwasi wa ggoolo nga nazannyirako ttiimu ya Sebei eyavuganya mu mpaka za ligyoni e Jinja mu 1972/73...
08 Jul 2017
08 Jul 2017
08 Jul 2017
08 Jul 2017
08 Jul 2017


text:
Abantu abasuuka 150 bebakwatiddwa ku kiggwa kya bajjulizi e Namugongo nga bateberezebwa okutabangula emirembe omuli okunyaga ebintu omuli amassimu, ensawo z'abakyala, eby'okwewunda omuli amasaawa, n'ebintu ebirala era nga essaawa yonna, olunnaku olwaleero, batwalibwa mu kkooti.
Okusinzira kw'amyuka omwogezi wa Poliisi mu ggwanga Polly Namaye, abakwatiddwa bakumibwa ku Poliisi y'e Kira era fayiro z'abakwate 78, ziwedde okusunsulwamu okutwalibwa eri ssaabawabi wa gavumenti.
Mungeri y'emu agambye nti abantu 3, bebafiridde e Namugongo nga balumbiddwa ebiradde ebyenjawulo.
Like us on Facebook for more News, Pics, Videos, Events, Promos & lots of fun stuff..


text:
Bino wandyagadde okubisoma mu %%?
Okufundikira
Otera okujjukira ebiseera eby’essanyu bye walina ng’okyali wamu n’abantu ba Yakuwa—olukuŋŋaana lw’ekibiina olwakuzzaamu amaanyi, olukuŋŋaana olunene olwakusanyusa ennyo, ebirungi bye wafuna ng’obuulira, oba ekintu kye wanyumyako ne mukkiriza munno ekyakuzzaamu amaanyi? Tonneerabira Yakuwa, era naye takwerabiranga. Akyajjukira engeri gye wamuweerezangamu n’obwesigwa. Era mwetegefu okukuyamba okukomawo gy’ali.
Yakuwa agamba nti: “Nze kennyini nja kunoonya endiga zange, era nja kuzirabirira. Nja kulabirira endiga zange ng’omusumba azudde endiga ze ezibadde zisaasaanye n’aziriisa. Nja kuziggya mu bifo byonna gye zaasaasaanira.”—Ezeekyeri 34:11, 12.


text:
EKICWEKA 10
Migisa Ki Erindirire Abo Abahuliriza Ruhanga?
Abafiire abarukukira obwingi nibaija kuhumburwa baikale omu nsi. Engeso 24:15
Tekereza ha migisa nyamwingi ekulindirire kakuba ohuliriza Yahwe! Noija kuba n’obwomezi obuhikirire; busaho n’omu alirwara rundi aliba mulema. Abantu ababi tibalibaho, kandi buli omu noija kuba n’osobora kumwesiga.
Tihalibaho kusaasa, obujune gonze ku’ra. Busaho alikaikura gonze kufa.
Noija kuba wehingulirizibwe enganjani n’abanyabuzale baawe. Obwomezi omu rugonjo rwa Ruhanga nibwija kuba nibusemeza mali.
Tihalibaho kutiina kwoona. Abantu nibaija kuba nibegonza mali.
Obukama bwa Ruhanga nibwija kumaraho okubonabona kwoona. Okusuku’rwa 21:3, 4
Manya Ebirukukiraho
AMAKURU AMARUNGI KURUGA HALI RUHANGA
Ekigendererwa kya Ruhanga Hali Ensi Nikyo Kiraha?
Baibuli esoborra ensonga habwaki Ruhanga y’ahangire ensi, ddi okubonabona obu kulihibwaho, omulingo ensi eraforwa orugonjo orurungi n’abantu ba mulingo ki abalirwikaramu.
Saba Okwegesebwa Baibuli Okwa Busa
Habwaki Osemerire Kwega Baibuli?
Obukaikuru n’obukaikuru bw’abantu okwehinguliriza ensi batungire eby’okugarukamu omu bikaguzo ebikuru kuruga omu Baibuli. Wakugondeze n’ebyaawe bigarukwemu?


text:
EYALI muk’omubaka wa Bukooli Central, Solomon Silwany amulumirizza okwokya emmotoka ye olw’ebbuba nga kati ayagala kkooti emulagire aliwe obukadde 18 ez’emmotoka...
ABABAKA ba Palamenti abatuula ku kakiiko k’embeera z'abantu n’amawanga ag’ebunaayira baagenze mu nsi za Buwarabu awagambibwa okutwalibwa Bannayuganda okukola....
SIPIIKA Rebecca Kadaga asabye gavumenti ya Russia okwongera ku bungi bwa sikaala z’ewa Uganda okusobozesa abayizi okusomerayo bafune obukugu obutali...
MUSA Kisekka ow’e Nabweru South Zooni mu munisipaali y’e Nansana, asaba poliisi n’ebitongole ebikwatibwako okumuyamba ku landiroodi we gw’alumiriza okwokya...
EMISANGO egibadde gisuubirwa okuwulirwa mu kkooti gyesibye olw’akeediimo k’abalamuzi akayingidde wiiki eyookubiri.
OWAPOLIISI abasawo b'e Mulago gwe baasalako ebbeere mu bukyamu ayagala eddwaaliro livunaanibwe.
ABAMU ku Bamaseeka abaludde nga bakolagana ne Sheikh Yunusu Kamoga battottodde bye bamumanyiiko ebiraga omusajja ayise mu ttanuulu.
ABA famire ya Sheikh Siraje Kawooya eyasibiddwa amayisa ekyasobeddwa eky’okukola oluvannyuma lw’abantu omuntu waabwe be yali yasibwa nabo okuteebwa ye...
KKOOTI Enkulu ezzeemu omulundi ogw’okusattu okugaana Mathew Kanyamunyu okweyimirirwa.
Pulezidenti Museveni agambye nti waliwo essuubi ly’emirembe okudda mu South Sudan kuba ebimu ku bibinja ebibadde ku mbiranye ng’ekya Pulezidenti Salva...
28 Nov 2017
28 Nov 2017
28 Nov 2017
28 Nov 2017
28 Nov 2017


text:
Omualamuzi wa Kkooti ya Buganda Road Jamson Karemani abalagidde obutagenda ku mulimu bw’abadde abakkiriza okweyimirirwa nti bayinza okutaataganya obujulizi.
Abaserikale abali ku daala erya waggulu okuli D/ASP Patrick Muramira okuva mu bbalakisi ya Nsambya police ne D/ASP Fred Tumuhairwe okuva ku poliisi e Naggulu balagiddwa okusasula obukadde bubiri ate Habib Roma owa Kireka ne Ben Odeke owa Naggulu ne basasula akakadde kamu.
Omulamuzi era abalagidde okuleeta mu kkooti passport zabwe oba ndaga muntu n’ebbaluwa okuva mu bakulira balakisi oba ba ssentebe b’ebyalo okukakasa nti gyebasula.
Bano bavunaanibwa wiiki ewedde emisango 2 egy’okutulugunya meeya Byamukama n’okumutuusako ebiwundu ebyamaanyi nga bamukunya ku by’okutta Kaweesi.
Kigambibwa nti meeya Byamukama bamusanga kumpi ne minisitule y’ebyettaka bwe yali agenze okulaba kamisona William Turyomurugyendo ne bamuyingiza mmotoka nnamba UAT 460Y ne bamukuba batuuni n’emitayimbwa ku bukongovvule n’amaviivi okutuuka ennyama bwe yayabika n’amagumba ne galabika nga bwebamubuuza lwaki yatta Kaweesi.
Abantu okumanya ekyatuuka ku Byamukama balaba bifaananyi ku mikutu gya yintaneei ng’ali mu ddwaaliro e Nakasero gye yali ajjanjabirwa oluvannyuma lw’okutulugunyizibwa.


text:
Ng’onyumidde mwanamuwala?
Weebale kusiima.
Kirabika wewakulira tewaali musezi.
Gyebali bangi naye lwa kuba nakuzibwa mu kikomera nga tebandaba.
Mpozzi ggwe ani?
Nze Elizabeth Kihumuro.
Obeera wa?
Kabalagala naye nzaalibwa Fort Portal.
Obuzibu osinze kubusanga wa?
Obutabeera na musajja kye kisinze okumalako emirembe ate abasinga batuzannyira nnyo ku bwongo bwaffe nga beenonyeza byabwe.
Ate batya?
Batumenya emitima gyaffe.
Kyali kikutuuseeko?
Kituufu nnyo kuba be nnazaalamu abaana bange bansuulawo.
Kati oyagala omusajja afaanana atya?
Okusinga njagala musajja Muzungu, amanyi laavu, afaayo, wakati w’emyaka 40-60 nga mwetegefu okwekebeza omusaayi.
Bakufunye batya?
Ndi ku ssimu 0771883111.
NZE Moses Ssali 29. Mbeera Nabbingo. Nnoonya omukazi ow'emyaka 25-30, sifaayo ku ggwanga kasita abeera nga Munnayuganda. Njagala omukyala ng'alina ky'akola ng’alina omukwano ogwannamaddala tukole obufumbo. Kuba 0756872 538.
NZE Yasini Mayengo, 35. Mbeera Masaka-Lukaya era gye nkolera obwamakanika bw’emmotoka. Nnoonya omukazi ng’alina ssente amanyi omukwano nga mukuluko mu myaka ate nga mukozi mmuwase. Ndi ku ssimu 0753575715.
Nze Badru 24. Nnoonya omuwala ow’emyaka 18-20, Omusiraamu atya Allah, omwetegefu okugenda ku musaayi. Njagala Muganda akola nga nze nga tazaalangako. Kuba 0753985421.
Nze Mbaziira. Mbeera Gangu- Kampala. Njagala omukazi ow’ekyama tukole omukwano. Kuba 0755734049.
Nze Ssemwanga Lutaaya. Nnoonya omukazi Omusiraamu, omweru ali wakati w’emyaka 25-27, Omuganda. Nze nnina emyaka 35. Kuba 0753- 915298.
Nze KF. Nnoonya omukazi ow’ekyama. Njagala wa myaka 20- 30. Nze nnina emyaka 32. Ndi mu Kampala. Kuba 0703136945 oba 0771233826.
Nze Musinguzi. Nnina emyaka 35. Nkola era sipangisa. Nazimba wano mu Kampala. Njagala omukyala alabika obulungi ennyo, atya Katonda, akola, ng’ali wakati w’emyaka 22-38. Alina ebisaanyizo ebyo kuba 0703316450.
NZE Kigongo Nsenga (38). Mbeera Lugazi.
Njokya byuma. Nnoonya omukazi omulungi, ow’empisa, eyasomako ng’ali wakati w’emyaka 20 ne 30. Sifa ku ggwanga oba eddiini.
Saagala mukazi mumpi nnyo oba omutono nnyo. Njagala anantwala mu bakadde be tukole obufumbo, mulabirire naye andabirire.
Nnina omwana wange gwe mbeera naye mu maka gange kuba sipangisa. Ndi mwetegefu okwekebeza omusaayi n’oyo yenna gwe tunaaba tukkaanyizza naye.
Ow’Ente totawaana. Kuba 0782 042299 oba 0713 487877
Nze Peter. Mbeera Makindye. Njagala omukazi alina ssente, Omuganda, Omusoga, Omunyakole oba Omunyarwanda. Kuba 0793085694 oba 0755629947.
Nze Mozy ow’e Bbunga. Nnina emyaka 24. Nnoonya omukyala ali wakati w’e myaka 18 -27. Ndi muwanvu, mutonotono, mweru. Kuba oba weereza ku whatsapp ku 0706309793.
Nze Erias 58. Ndi ku ARVS. Ndi Muganda, Mukristaayo, nkola, sipangisa. Omukyala anneetaaze ng’ali ku ARVS, anyirira, muwanvu. Kuba 0757408679, twogere.
Nnoonya omukazi omuwanvu, Omusiraamu nga musomesa wa guledi III. Nnina emyaka 50. Weereza obubaka ku 0791561389.
Nze Johnson. Nnina emyaka 35. Nnoonya omukyala ow’emyaka 22- 32. Kuba 0787 673664.
ABAKYALA ABANOONYA
Nze Francis. Nnina emyaka 24. Ndi Muganda. Mbeera Buikwe. Nnoonya omukazi akuze mu birowoozo. Kuba 0757764670.
Nnoonya omukazi eyeetaaga okufumbirwa. Kuba 0759449702.
Nnoonya omukazi ow’emyaka 27-32. Nnina emyaka 37. Njagala omukazi ayagala enkulaakulana. Kuba 0700894494.
Nze Francis Lukyamuzi. Mbeera Mityana. Nnina emyaka 23. Njagala omukazi alina emyaka 18-20, Omunyankole oba Omuganda, omulungi kuba nange ndabika bulungi nga yasomako. Nze nazimba. Kuba 0759766536.
Nze Simon 28. Ndi muwanvu, wa kiwago era nkola. Nnoonya omukyala ow’emwaka 30-45 ng’akola. Sifa ku bulungi oba sayizi. Ali siriyaasi kuba 0792984169.
Nnonya omukazi ow’emyaka 20-35, atali wa bizibu. Njagala afunayo akadde ne yeewummuzaamu. Tujja kwekebeza endwadde. Nze Paul. Kuba 0782387197.
Nze Richard 25. Mbeera Kampala. Njagala omukyala owokubeera naye. Ateekwa okuba ng’alina ku ssente ate ng’anankolera bizinensi. Nze sikola. Njagala omukyala alina ssente. Tujja kwekebeza omusaayi. Wadde si Munnayuganda sifaayo. Kuba 0700628908.
Nnoonya omukyala ow’emyaka 40-50, ali ku ARVs, omuwanvu, ow’ekigero, akola, Omusiraamu nga Muganda. Nze Erias 58. Nkola era sipangisa. Ali siriyaasi kuba 0757408679.
NNOONYA omwami ali wakati w’emyaka 40-50, akola, eyazimba ate nga mwetegefu okwekebeza omusaayi. Nnina wooteeri. Ali siriyaasi kuba ku 0782198926.
Rose Namuddu 42. Mbeera Ntebe. Nnoonya omwagala atali mufumbo, ow’emyaka 45-57, alina eddiini ate ng’afaayo. Sifaayo ne bw’aba nga yazaalako naye alina okuba ng’akola kuba nange nkola. Kuba 0772582343.
ABAKYALA ABANOONYA
Nnoonya omusajja Omusiraamu, ali ku ddagala, alabika obulungi, ow’emyaka 35- 45. Ayagala okuwasa kuba 079775134.
Nnoonya omusajja atya Katonda, alina eddiini, emyaka 38-45, alina omulimu, ow’obuvunaanyizibwa. Nnina emyaka 35 nneekozesa nazaalako, atalina mulimu, alina omukazi tokuba. Njagala alinga nze. Kuba 0770500476.
NZE Swadak. Nnoonya omwami omuntumulamu, alina eddiini, omukkakkamu omutetenkanya kuba nange bwendi. Ndi muwala mulemamu okugulu. Kuba 0701208268.
Nze Aisha Babirye 20. Mbeera Masaka. Neddira Ngabi. Ndi musibi wa nviiri era sizaalangako. Nnoonya omusajja Omusiraamu, ow’emyaka 20- 30, alina omulimu, omwetegefu okwekebeza omusaayi, amanyi omukwano nga naye tazaalangako nga mwetegefu okugenda mu bakadde bange. Kuba 0750896631.
Nze Birungi 27. Mbeera Nakulabye. Nnina omwana omu. Nnoonya musajja ow’emyaka 30-35, amanyi omukwano, ow’obuvunaanyizibwa, alina empisa nga nze nga mwetegefu okwekebeza omusaayi. Kuba 0703503277
Nze Rahma Nakyanzi. Mbeera mu Kampala. Nnina emyaka 26, sizaalangako. Neddira Nte. Nnoonya omwami ali ku ddagala lya ARVS ng’alabika bulungi kuba nange bwendi, atanywa mwenge wadde okulya embizzi, alina ku ssente nga tasussa baana basatu. Kuba 0790032556.
Nnina emyaka 27. Ndi munene. Nnina omwana omu. Nnoonya mwami atasussa myaka 35, omwesimbu, amanyi omukwano, alina omulimu nga mwetegefu okugenda ewaffe. Kuba 0757080604.
Nze Hellen Nakanwagi 35. Mbeera Nabweru. Nakuguka mu bya busuubuzi. Nnoonya omwami ali siriyaasi nga mwetegefu okwekebeza omusaayi. Kuba 0758460068.
Nze Deo Kalule. Mbeera Kabowa. Nnoonya omukazi ali wakati w’emyaka 30-40, alina ssente, alabika bulungi.
Nze nnina emyaka 28. Sifa ku ddiini wadde eggwanga. Ali siriyaasi kuba 0704407539 twogere ebisingawo
Nze Aisha Najjuka. Mbeera mu Kampala. Nnina emyaka 32. Nnoonya ow’emyaka 38- 45, alabika bulungi nga nze, akola, eyazimba, amanyi omukwano. Kuba 075897397.
Nze Patricia. Mbeera Kitintale. Nnina emyaka 35. Nnoonya omusajja ow’emyaka 25-30 ng’ava mu bugwanjuba. Kuba 0755902305.
Nze Angella. Nnina emyaka 45. Nsiba nviiri era nazaalako. Nnoonya omwami ow’emyaka 45- 60 nga mwetegefu okwekebeza omusaayi, ow’obuvunaanyizibwa, akola nga teyeddira Ngabi wadde Engeye. Kuba 0750149495.


text:
Minisita wa Kampala Beti Olive Namisango Kamya agumizza abapangisa ku bizimbe by’omukampala nti aleeta etteeka erinaabayamba ku bannyini bizimbe abamala gongeza ssente za bupangisa.
Minisita abadde mu lukiiko wamu n’apangisa ko banyini bizimbe mu kampala, okusala empenda ku butya bwebayinza okugonjoola obutakkanya wakati waababiri.
Abapangisa Bakooye Okubasaba Doola
Minisita wa Kampala Beti Olive Namisango Kamya agumizza abapangisa ku bizimbe by’omukampala nti aleeta etteeka erinaabayamba ku bannyini bizimbe abamala gongeza ssente za bupangisa.


text:
OMUBULIZI w’ekkanisa akiguddeko bw’akubye omukazi embaga kyokka omugole n’anoba mu nnaku bbiri zokka ng’amulumiriza nti musezi!
Ronald Matenga Mpaata, mubuulizi mu kkanisa y’e Buwanuka mu Busumba bw’e Gayaza era ebyabaddewo abittottola bwati: “Mu ndiga zange ze nsumba, Katonda mwe yannondera omuwala eyammenya omutima ne nsalawo okumukwana tukole obufumbo. Mwanamuwala ono ye Edith Nabuwembo, era namutuukirira ne mmwanjulira ensonga zange.
Yakkiriza okuteesa kwange era ekiseera bwe kyayitawo n’antegeeza nti yali amaliridde tubeere omwami n’omukyala. Twabeera mu mukwano ogw’ekyama okumala emyezi mukaaga nga buli omu yeetegereza munne.
Mu kiseera kino buli omu yabeera wuwe yekka kyokka nga era nga buli omu yeekuumidde munne tulindiridde olunaku nga tulongoosezza ensonga. Nga tumaze okukakasa nti, Katonda buli omu yamutondera munne, munnange yansaba nkyaleko ewa ssenga e Mubende era ekyo ne nkikola.
Olwakimala, yansaba mu butongole annyanjule mu bakadde be nabo ababeera e Mubende era nakyo ne nzikiriza okukikola. Twateekateeka omukolo era mu ssanyu ne hhenda okunnyanjula nga n’omukolo gwatambula bulungi.
Nayanjulwa mu maka ga taata Godfrey Ssebunnya, ku kyalo Kigalama mu Ggombolola y’e Myanzi mu March wa mwaka guno. Omukolo nga guwedde era ng’abakulu bakakasizza nti, banzadde mu luggya lwabwe, namusaba tukomewo ffenna ewange kubanga wadde twali tetunnaba kutongozebwa mu kkanisa yali afuuse wange.
Munnange ekirowoozo kino yakigaana n’ahhamb nti, bwe nkakasa nti, mmaliridde okubeera naye, mmale kumussaako mpeta ndayire mu kkanisa mu maaso g’abangi nti, ye mukazi wange. Wamma nawulira nga nnina okwongeramu amaanyi nkole munnange ky’asabye.
Natuukirira bannange ne twekolamu omulimu ne tutegeka embaga eyabadde ennyuvu, era omukolo gwatambudde bulungi okutuusa okuggwa.
EBYADDIRIDDE NG’EMBAGA EWEDDE Oluvannyuma lw’omukolo, twagenze okuwummulako mu kisenge. Ekiseera bwe kyatuuse, hoo, bwe namukutteeko n’nsammula eri!
Wabula ekyasoose okunterebula n’okwekengeramu, ye munnange okuyingira obuliri nga takyusizza kiteeteeyi kye yakyusirizzaamu nga tukyali mu kidaala. Wabula mamulemeddeko kubanga ebbanga ery’emyezi omukaaga lye nagumiikiriza n’emyezi emirala gye namala okuva ku lunaku lw’okwanjulwa nga mmwesunga.
Yahhamba nti akooye nnyo k’asooke agalangatanye ku kiwanga. Obudde nga bukya namuzuukusizza ne mmujjukiza kyokka n’ampa ensonga y’emu nti, taliimu ndasi ne mbivaako okutuuka emmabya lwe yasala.
Ensonga gye yampadde teyammatizza, naye ne nninda olunaku oluddako. Ng’okulya kuwedde ne tuyingira mu kisenge kyaffe natandikiddewo okumutunuza mu nsonga enkulu kyokka n’ansaba nneme kupapa, kiyitiridde n’enkya lunaku.
Twebase naye ng’enneeyisa ya munnange gye nabadde ntandise sikyagitegeera. Mu nnaku bbiri ng’ali wange yeeyisa bwatyo, olunaku olwokusatu nakeera kuva waka okugenda mu lukiiko.
Kyambuuseeko okukomawo awaka nga munnange asibye ebibye agenze. Nakubye ku masimu ge gonna nga tegaliiko kwe kukuba ku gamu ku b’ehhandaze okwabadde n’abazadde ne bantegeeza nti baabadde tebannamulabako.
Kino kyampitiriddeko ne hhenderawo ku poliisi okugitegeeza nti, omugole ambuzeeko. Natandise okufuna olugambo ku kyalo nti, Edith aliko be yategeezeza nti ndi musezi!
Wabula mu kwongera okubuuza abantu kwe kukitegeera nti, Edith alina omusajja ayitibwa Tonny ng’abeera Kigoogwa.” NABUWEMBO TUMUFUNYE N’AYOGERA Nabuwembo bwe yatuukiriddwa ku ssimu yagambye nti, ekyamunobezza, yakizudde nti omusajja gwe yafumbiddwa musezi.
Agamba nti kino akikakasiza ku byaliwo mu kiro kye yasooka okusula ne bba. Annyonnyola nti bwe baayingira ekisenge yalaba bba ng’ali bukunya asooba n’aggula oluggi n’afuluma ebweru. ‘Nneefuula eyeebase obutamulabula omuntu oyo musezi era nnali siyinza kubeera naye’, Nabuwembo bwe yeewozezzaako.
Agattako nti nga bba tannaba kufuluma yasoose kumeketa mannyo n’okuvaamu amaloboozi ngabyonna bitiisa kye yavudde adduka. Bwe yabuuziddwa lwaki teyasoose kutwala nsonga zino mu kkanisa gye baagattirwa talina nsonga gye yawadde.


text:
ETTAKA eriri ku Block 245 plot 256 e Kabalagala lyakassa abantu babiri nga bonna babakuba masasi. Owookusatu eyali alikaayanira naye yafiira mu kabenje...
Kanyankore ne Sobbi bamaze emyaka egisoba mu esatu mu kkomera e Luzira nga bavunaanibwa gya butemu n’okubbisa eryanyi. Wabula baabayimbudde emyezi ebiri...
ETTEEKA eryewuunyisa erigamba nti ettaka bwe liwaanyisa emikono emirundi esatu, olwo nnyini lyo aba alifiiriddwa, abatwala ettaka lya bannaabwe lye beeyambisa....
Ennaku zino bayinza okukwata omuntu ku luguudo bonna ne bamutunuulira ne wabulawo ayamba! Ekyennaku nti bangi be bakwata, si bakuumaddembe be babakwata,...
KALOLI Tabuta alina ettaka lya yiika 25 e Kyaliwajjala mu Kira Town Council. Kyokka ettaka lino lyakassa abantu basatu okuli n’omuvubuka Amos Ssebunnya...
OGENZE e Namugongo okulamaga naye omanyi ebikifuula ekifo ekyenjawulo? Okimanyi nti omusaayi gw’Abajulizi ogwayiika emyaka 120 egiyise ne leero gukyakulukuta...
Nyirarukundo yayingira obwapoliisi ng’abwagala ekisusse. Wabula gye yakoma okubwagala gy’akomye okubonaabona. Agamba nti bakama be bamukoze buli kikolobero...
KIKI ekigude ku ngeri ttenda gye zigabwamu mu disitulikiti y’e Wakiso? Ani azikolamu ddiiru n’atuuka n’okugaba ezitategeerekeka? Kalondoozi wa Bukedde...
MU Kalondoozi wa wiiki ewedde nnakulaze omusibe Steven Olele ali e Luzira ng’alumiriza omugagga omu ow’e Mukono era alina ebizimbe mu Kampala gw’agamba...
EBYAMA byogedde okuzuuka ku kabinja akeekusifu ennyo akayitibwa ''Illuminati'' akagambibwa okubaamu abagagga ffugge abasinza emizimu nga mu kiseera kino...
10 Jul 2017
10 Jul 2017
10 Jul 2017
10 Jul 2017
10 Jul 2017


text:
Palamenti y'eggwanga lino eddamu okutuula emisana ga leero, oluvanyuma lwa sabiti namba nga bali muluwumula bukya omukulembeze w'eggwanga lino era ssentebbe w'ekibiina kya NRM, Yoweri Kaguta Museveni agigulawo mu butongole.
Emisana ga leero, ebintu bingi ebisubirwa okutesebwako omuli okuwa omukisa ababaka, okubaganya ebirowoozo ku nsonga z'omukulembeze w'eggwanga zeyakonako mu kwogerakwe eri eggwanga, obutakanya ku ttaka obweyongedde eri eggwanga n'ensonga endala.
Abamu ku basubirwa okwogera mwemuli omubaka omukyala ow'e Kasese era nga yakulira oludda oluvuganya Gavumenti mu Palamenti Winnie Kizza nga yesunze okuteeka ku ninga Gavumenti okutangaza eggwanga, gyeyateeka ensimbi ezaali ez'okutekateeka okulonda kwa bassentebe b'ebyalo kyoka ne kusazibwaamu nga basuubiza okufunira bannayuganda abali mu mbeera embi emmere, ekintu ekitakolebwa, ekiraga nti ssente ezo, zalibwa.
Mungeri y'emu Winnie Kizza ayagala Gavumenti okutangaza eggwanga bweyimiridde ku ky'okugyawo ekomo ku myaka gy'omukulembeze w'eggwanga lino mu ssemateeka okusobozesa mukulu Museveni okuddamu okwesimbawo mu 2021.
Palamenti ya leero, esubirwa okubirizibwa sipiika Rebecca Alitwala Kadaga.
Like us on Facebook for more News, Pics, Videos, Events, Promos & lots of fun stuff..


text:
NJAGALA ombuulire engeri gy’oyinza okutandikamu okukwana omuwala akwagale, era akkirize okwegatta naawe nga tolina kumwegayirira. Nze Bross Ronald
Ronald okusookera ddala kisinziira ku muwala ki gw’okwana.
Naye ng’okusinga kiba kirungi ng’olina omuwala gw’okwana okusooka ofuuke mukwano gwe.
Bw’ofuuka mukwano gwe kikuyamba okumumanya ennyo n’okwetegereza oba ddala ye muwala gw’oyagala.
Ekirala omukwano omutuufu gulina okubeeramu omukwano. Abavubuka bangi bagendera ku ndabika, era n’obwagazi oba Omuzungu ky’ayita ‘lust’.
Naye ng’olina kusooka kwetegereza ddala omwagala oba oyagala kwegatta naye.
Ekirala manya ebimusanyusa era obimukolere. Kubanga mu bikolwa agenda kutegeera ky’oliko nga toyogedde bigambo bingi.
Ekyobuteegayirira muwala oba omukyala tolina kukyewala kubanga mu mukwano olina okwegayirira era bagamba nti ky’oyagala kikuseeza.
Ky’oyagala kikuseeza. Ate wadde abasinga balowooza abakyala oba abawala be balina okwegayirira naye kya butonde omusajja okwegayirira naddala ng’olina ky’oyagala.


text:
Owulira nga Toli wa Mugaso
TEWALI muntu yeetaaga bukuumi ng’omwana eyaakazaalibwa. Bwe twali twakazaalibwa, obukuumi bwonna bwe twali twetaaga twabufunanga kuva eri bazadde baffe. Bwe twali twakatandika okutambula, twatunuuliranga abantu abakulu nga tulaba bawanvu nnyo era nga tubatya naddala nga bazadde baffe tebatuli kumpi. Naye omuzadde waffe bwe yatukwatanga ku mukono, twawuliranga emirembe.
Bwe twali tukyali bato, twali twetaaga nnyo bazadde baffe okutwagala n’okusiima bye tukola. Ate era bwe twakimanya nti bazadde baffe batwagala, kyatuzzangamu nnyo amaanyi. Bwe baasiimanga ebyo bye twabanga tukoze, kyatuzzangamu amaanyi ne tukola ekisingawo.
Bwe tweyongera okukula, mikwano gyaffe nabo baatugumyanga. Bwe twabeeranga nabo twabanga bagumu, era tetwatyanga kugenda ku ssomero.
Kyo kituufu nti ebyo bye tulabye waggulu bibaawo ng’omwana akulidde mu mbeera eyeeyagaza. Kyokka abaana abamu baba n’emikwano mitono, ate abalala bazadde baabwe tebabafaako. Melissa * agamba nti: “Buli lwe ndaba ebifaananyi by’ab’omu maka abali obumu era abasanyufu, mbeesiimisa era ne ŋŋamba nti, ‘Singa nange eyo y’embeera gye nnakuliramu.’” Oboolyawo naawe owuliranga Melissa.
EBIZIBU EBIVA MU KUKULIRA MU MBEERA ENZIBU
Oyinza okuba nga weenyooma olw’engeri gye wakuzibwamu. Oboolyawo wakula tewali akufaako wadde okukulaga okwagala. Kiyinzika okuba nti bazadde bo baayawukana, naye ng’olowooza nti ggwe wabaviirako okwawukana. Oba kiyinzika okuba nga muzadde wo yakuvumanga oba yakutulugunyanga.
Kiki ekiyinza okubaawo ng’omwana akulidde mu mbeera ng’eyo? Abamu batandika okukozesa ebiragalalagala oba okunywa omwenge nga bakyali bato. Abalala beegatta ku bibinja by’abayaaye nga banoonya emikwano. Ate abamu bafuna abalenzi oba abawala nga bakyali bato, olw’okuba baba baagala okwagalibwa n’okufiibwako. Naye emikwano ng’egyo tegitera kuwangaala, era ekyo kyongera bizibu ku bizibu.
Abavubuka abamu ababa beewaze okwenyigira mu bintu ng’ebyo bye twogeddeko waggulu, nabo oluusi bawulira nga tebalina mugaso. Ana agamba nti: “Nnali mukakafu nti sirina mugaso, kubanga ekyo maama wange kye yaŋŋambanga buli kiseera; sijjukira wadde omulundi n’ogumu lwe yanneebaza oba okuŋŋamba nti anjagala.”
Embeera gye tuba twakuliramu si ye yokka eyinza okutuviirako okuwulira nti tetulina mugaso. Ebirala ebiyinza okuleetera omuntu okuwulira nga talina mugaso kwe kwawukana ne mukyala we oba n’omwami we, okukaddiwa, oba okweraliikirira olw’endabika ye. K’ebe nsonga ki etuleetera okuwulira nga tetulina mugaso, essanyu lye tulina lituggwaako era tuba tetukyakolagana bulungi na balala. Biki ebiyinza okutuyamba obutawulira nti tetuli ba mugaso?
KATONDA ATUFAAKO
Kikulu okukijjukira nti Katonda atufaako ffenna era ayagala okutuyamba. Okuyitira mu nnabbi Isaaya, Katonda yagamba nti: “Teweeraliikirira, kubanga nze Katonda wo. Nja kukuwa amaanyi era nja kukuyamba, nja kukuwanirira n’omukono gwange ogwa ddyo ogw’obutuukirivu.” (Isaaya 41:10, 13) Nga kizzaamu nnyo amaanyi okukimanya nti Katonda mwetegefu okutuyamba! Tetwetaaga kweraliikirira kintu kyonna!
Bayibuli eyogera ku bantu abaalina ebibeeraliikiriza naye ne beesiga Katonda. Kaana, maama wa Samwiri, yawuliranga nti talina mugaso olw’okuba yali mugumba. Muggya we yamukudaaliranga olw’okubutazaala. N’ekyavaamu, Kaana yakaabanga era n’emmere n’emulema okulya. (1 Samwiri 1:6, 8) Naye bwe yamala okusaba Katonda, teyaddamu kunakuwala.
Kabaka Dawudi naye oluusi yeeraliikiriranga. Okumala emyaka mingi, Kabaka Sawulo yamuyigganga ng’ayagala okumutta. Emirundi mingi Dawudi yabulako katono okuttibwa, era ekyo kyamweraliikirizanga nnyo. (Zabbuli 55:3-5; 69:1) Wadde yalina ebizibu ebyo byonna, yagamba nti: “Nja kugalamira nneebake mirembe, kubanga, Ai Yakuwa, ggwe wekka andeetera okuba mu mirembe.”
Kaana ne Dawudi bombi ebizibu byabwe baabitegeeza Yakuwa, era yabayamba. (Zabbuli 55:22) Tuyinza tutya okubakoppa?
EBINTU BISATU EBISOBOLA OKUKUYAMBA
1. Weesigenga Yakuwa Kitaffe ow’omu ggulu.
Yesu yatukubiriza okumanya Kitaawe, era “Katonda omu ow’amazima.” (Yokaana 17:3) Omutume Pawulo yawandiika nti: “[Katonda] tali wala wa buli omu ku ffe.” (Ebikolwa 17:27 Omutume Yakobo naye yawandiika nti: “Musemberere Katonda naye anaabasemberera.”
Bwe tukimanya nti Kitaffe ow’omu ggulu atwagala ennyo era atufaako, kituyamba obuteeraliikirira. Kiyinza okukutwalira ekiseeera kiwanvuko okwesigira ddala Katonda, naye abamwesize baganyuddwa nnyo. Caroline agamba nti: “Bwe nnatandika okwesiga Katonda, yafuuka nga Kitange gwe nsobola okutegeeza byonna ebinneeraliikiriza. Ekyo kyannyamba okuwulira emirembe!”
Rachel naye agamba nti: “Bwe nnasigala nzekka nga siri ne bazadde bange, Yakuwa ye yannyamba obutennyamira. Nnamusabanga annyambe mu bizibu bye nnalina, era yannyambanga.” *
2. Kolagana n’abo abaagala Katonda.
Yesu yagamba abayigirizwa be nti: “Mmwenna muli ba luganda.” (Matayo 23:8) Yali ayagala abagoberezi be baagalane ng’abantu ababeera mu maka agamu.
Mu nkuŋŋaana z’Abajulirwa ba Yakuwa abantu baba bumu era baagalana ng’ab’oluganda. (Abebbulaniya 10:24, 25) Abantu bangi bwe bagenda mu nkuŋŋaana z’Abajulirwa ba Yakuwa bazzibwamu amaanyi era ne kibayamba obuteeraliikirira nnyo.
Eva agamba nti: “Nnalina mukwano gwange nfiirabulago mu kibiina ky’Abajulirwa ba Yakuwa gye nkuŋŋaanira, era yategeeranga mbeera gye nnabangamu. Yampulirizanga nga nnina kye mmubuulira, yansomeranga Bayibuli, era yasabirangako wamu nange. Teyanvanga ku lusegere. Nnamweyabizanga ne kinnyamba okufuna obuweerero ne mba nga seeraliikirira nnyo.” Rachel ayogeddwako waggulu naye agamba nti: “Nnafuna maama ne taata mu kibiina ky’Abajulirwa ba Yakuwa. Bandeetera okuwulira nga njagalibwa era nga nfiibwako.”
3. Yagala abalala era beera wa kisa.
Bw’oyagala abalala era n’oba wa kisa gye bali, ojja kufuna emikwano egya nnamaddala. Yesu yagamba nti: “Okugaba kulimu essanyu okusinga okuweebwa.” (Ebikolwa 20:35) Gye tukoma okwagala abalala, nabo gye bakoma okutwagala. Yesu era yagamba nti: “Mugabenga, nammwe abantu balibagabira.”
Okwagalana kutuleetera okufuna emirembe. Bayibuli egamba nti, “okwagala tekulemererwa.” (1 Abakkolinso 13:8) María agamba nti: “Nkimanyi nti ebintu ebimu bye ndowooza ebindeetera okweraliikira oluusi tebiba bituufu. Naye ekinnyamba okweggyamu ebirowoozo ng’ebyo, kwe kukolera abalala ebirungi. Mpulira essanyu buli lwe nkolera abalala ebirungi.”
TUJJA KUFUNA EMIREMBE EGY’OLUBEERA
Amagezi agaweereddwa waggulu, tegayamba muntu kufuna mirembe gya lubeerera naye omuntu bw’agakolerako asobola okufuna obuweerero. Caroline agamba nti: “Wakyaliwo ebinneeraliikiriza, naye sikyalowooza nti siri wa mugaso. Nkimanyi nti Katonda anfaako nnyo, era nnina emikwano mingi eginzizaamu amaanyi.” Rachel naye agamba nti: “Oluusi mpulira nga ndi mwennyamivu. Naye nnina ab’oluganda mu kibiina be nneebuuzaako ne bampa amagezi agannyamba okusigala nga nnina endowooza ennuŋŋamu. N’ekisinga obukulu, nnina Kitange ow’omu ggulu gwe ntegeeza buli lunaku ebinneeraliikiriza ne nfuna obuweerero.”
Bayibuli eyogera ku nsi empya ejja okubaamu emirembe egy’olubeerera
Ebitweraliikiriza byonna binaatera okuggwaawo. Bayibuli eyogera ku nsi empya ejja okubaamu emirembe egy’olubeerera. Bayibuli egamba nti: “Buli muntu alituula wansi w’omuzabbibu gwe ne wansi w’omutiini gwe, era tewalibaawo n’omu abatiisa.” (Mikka 4:4) Mu kiseera ekyo tewali n’omu ajja kututuusaako kabi. N’ebintu ebibi ennyo ebyatutuukako “tebirijjukirwa.” (Isaaya 65:17, 25) Katonda n’Omwana we Yesu Kristo, bajja kuleeta “obutuukirivu obwa nnamaddala.” Era ekyo kijja kuvaamu “obuteefu n’obutebenkevu eby’olubeerera.”
^ lup. 5 Amannya gonna gakyusiddwa.
^ lup. 20 Abo abaagala okufuuka mikwano gya Katonda, Abajulirwa ba Yakuwa babayigiriza Bayibuli ku bwereere.
Yiga Ebisingawo
EBIBUUZO BAYIBULI BY’EDDAMU
Bwe Nsaba Katonda Anannyamba?
Katonda atufaako nga tufunye ebizibu?


text:
Essuula 11
1 Singa mungumiikirizza mu busirusiru obutono; era naye mungumiikirize.
2 Kubanga mbakwatirwa obuggya bwa Katonda: kubanga nnabafumbiza bbammwe omu, ndyoke mbaleete eri Kristo nga omuwala omulongoofu.
3 Naye ntidde, ng'omusota bwe gwalimbalimba Kaawa mu bukuusa bwagwo, mpozzi ebirowoozo byammwe okwonoonebwanga mu kulaba wamu ne mu bulongoofu ebiri eri Kristo.
4 Kuba oyo ajja bw'abuulira Yesu omulala gwe tutaabuulira, oba bwe muweebwa omwoyo omulala gwe mutaaweebwa, oba njiri ndala, gye mutakkiriza, mukola bulungi okumugumiikiriza.
5 Kubanga ndowooza nga ssisingibwa n'akatono abatume abakulu ennyo.
6 Naye newakubadde nga ndi muligo mu bigambo, naye ssiri muligo mu kutegeera; naye mu byonna twakwolesa mu bantu bonna eri mmwe.
7 Oba nnayonoona bwe nneetoowaza nzekka mmwe mugulumizibwe kubanga nnababuulira enjiri ya Katonda ey'obwereere?
8 Nnanyaga ekkanisa endala, nga mpeebwa empeera olw'okubaweereza mmwe;
9 era bwe nnabanga nammwe nga nneetaaga, ssaazitoowereranga muntu yenna; kubanga ab'oluganda bwe baava mu Makedoni, baatuukiriza ebyali bimbuze; ne mu byonna nneekuuma obutabazitoowereranga, era nneekuumanga bwe ntyo.
10 Ng'amazima ga Kristo bwe gali mu nze, siwali alinziyiza okwenyumiriza okwo mu nsalo ez'e Yakaya.
11 Lwaki? kubanga sibaagala? Katonda amanyi.
12 Naye bwe nkola, era bwe nnaakolanga, mbaggirewo awasinziirwa abo abaagala awasinziirwa, balabike era nga ffe mu kigambo kye beenyumiririzaamu.
13 Kubanga abali ng'abo be batume ab'obulimba, abakozi ab'obukuusa, abeefaananya ng'abatume ba Kristo.
14 So si kya magero; kubanga ne Setaani yeefaananya nga malayika ow'omusana.
15 Kale si kitalo era n'abaweereza be bwe beefaananya ng'abaweereza ab'obutuukirivu; enkomerero yaabwe eribeera ng'ebikolwa byabwe.
16 Njogera nate nti Omuntu yenna aleme okundowooza nga ndi musirusiru; naye okulowooza bwe mundowooza bwe mutyo, naye munsembeze ng'omusirusiru, nange nneenyumirizeeko akatono.
17 Kye njogera, sikyogera nga kigambo kya Mukama waffe, naye nga mu busirusiru, mu buvumu buno obw'okwenyumiriza.
18 Kubanga bangi abeenyumiriza mu mubiri, nange nneenyumiriza.
19 Kubanga mugumiikiriza n'essanyu abasirusiru, kubanga mmwe muli bagezigezi.
20 Kubanga mugumiikiriza omuntu, bw'abafuula abaddu, bw'abamira, bw'abawamba, bwe yeegulumiza, bw'abakuba amaaso.
21 Njogedde olw'okweswaza, ng'abanafuwala. Naye omuntu yenna ky'agumira (njogera mu busirusiru), nange nguma.
22 Bo Baebbulaniya? nange. Bo Baisiraeri? nange. Bo zzadde lya Ibulayimu? nange.
23 Bo baweereza ba Kristo? (njogera ng'omulalu) nze mbasinga; mu kufuba mbasukkirira, mu kusibibwa mbasukkirira, mu kukubibwa okuyingirira ennyo, mu kufa emirundi emingi.
24 Eri Abayudaaya nnakubibwa emirundi etaano emiggo amakumi asatu mu mwenda.
25 Emirundi esatu nnakubibwa enga, omulundi gumu nnakasuukirirwa amayinja, emirundi esatu eryato lyamenyeka, nnasula ne nsiiba mu buziba;
26 mu kutambulanga emirundi emingi, mu bubi obw'emigga, mu bubi obw'abanyazi, mu bubi obuva eri eggwanga lyange, mu bubi obuva eri ab'amawanga, mu bubi obw'omu kibuga, mu bubi obw'omu ddungu, mu bubi obw'omunnyanja, mu bubi obw'ab'oluganda ab'obulimba;
27 mu kufuba n'okukoowa, mu kutunulanga emirundi emingi, mu njala n'ennyonta, mu kusiibanga emirundi emingi, mu mpewo n'okubeera obwereere.
28 Obutassaako bya bweru, waliwo ekinzitoowerera bulijjo bulijjo, okwerariikiriranga olw'ekkanisa zonna.
29 Ani omunafu, nange bwe ssiba munafu? ani eyeesittazibwa, nange bwe ssaaka?
30 Oba nga kiŋŋwanidde okwenyumiriza, nneenyumirizanga olw'eby'obunafu bwange.
31 Katonda Kitaawe wa Mukama waffe Yesu, eyeebazibwa emirembe gyonna, amanyi nga ssirimba.
32 Mu Ddamasiko ow’essaza owa Aleta kabaka yateega ekibuga eky'Abadamasiko, alyoke ankwate:
33 ne bampisa mu ddirisa nga ndi mu kisero ku bbugwe, ne ndokoka okuva mu mikono gye.


text:
1Agho Yesu bwe yazaalibwa e Bethelehemu mu Buyudaaya, mu byanda bya kyabazinga Herode, ghaabaagho abakugu mu by'emuunienie abaava e buvandhuba baatuuka mu Yerusalemu. 2Baakoba bati: “Ali gha oyo azaaliibwa okuba kyabazinga ow'Abayudaaya? Kuba tuboine emuunienie y'e buvandhuba era n'okwidha tumusinze.” 3Olwawulira bino, kyabazinga Herode ni Yerusalemu yoonayoona baatabulwa. 4Agho Herode yaasoloza Bakabona Abakulu boonaboona n'Abanamateeka ab'eighanga yaababuuza gha Kurisito ye yali ow'okuzaalibwa. 5Baamukoba bati: “Mu Bethelehemu eky'e Buyudaaya kuba kyaghandiikibwa omulanzi kiti: 6‘Iwe Bethelehemu mu nsi ya Yuda, toli mutene mu bwami obw'omu Yuda, kuba mu iwe n'omwidha okusimuka omufuzi, anaalabirira abantu bange Abaisiraeli.’ ” 7Agho ni Herode yaayeta abasaadha mu kyama yaababuuza ku biseera emuunienie bye yabonekeramu. 8Yaabatuma e Bethelehemu ng'akoba ati: “Muje mwagale bukalamu omwana oyo, era bwe mumuzuula muntemyaku zeena nsobole okwidha okumusinza.” 9Olwamala okuwulira ebya kyabazinga baasimbula, aye okuja okubona nga muunienie ye baabona e buvandhuba ebakulembeiremu okutuusa bwe yatuuka n'eyemerera ghaigulu gh'ekigo aghaali omwana. 10Bwe baabona emuunienie baasangaala ekibitiriire. 11Agho baingira mu ndhu, baabona omwana ghalala n'inhina Maria, beeyala ku itaka baamusinza era baasibulula ebitereke byaibwe baamugha ebirabo: Zaabu, obubbaani ni mirra. 12Era nga bwe baalabulwa mu kirooto obutaira wa Herode, baagema engira eyindi okuja mu nsi ey'ewaibwe. 13Agho ng'abo baakavaagho, malaika wa Musengwa yaabonekera Yosefu mu kirooto yaamukoba ati: “Situka otoole omwana n'inhina mulumukire e Misiri, era musigale eyo okutuusa lwe ndiba ni kye nkukoba, kuba Herode aja kunoonia omwana okumwita.” 14Agho Yosefu yaasituka yaagema ku mwana n'inhina obwire obwo baaja e Misiri 15era baasigala eyo okutuusa Herode bwe yafa. Kyali kityo okutuukiriza Musengwa kye yayogerera mu mulanzi ati: “Nayeta omwana wange ave mu Misiri.” 16Agho Herode bwe yategeera nga bamutebwike, yaasungughala ekibitiriire era yaalagira okwita abaana abalenzi boonaboona ab'emyaka ebiri n'okwika ghansi abaali mu Bethelehemu n'ebiketezo ebikiriinaine, okusinziira ku biseera bye yali amaze okukakasa obukalamu n'abasaadha bale. 17Kityo ni kyatuukirira omulanzi Yeremia kye yakoba ati: 18“Mu Rama yaawulikikayo amamiro ag'okugegenga n'okukuba empungu edh'amaani. Rakeli ng'agegenga olw'abaana be, era nga tayenda na kusaasirwa, kuba baali nga tibakaaligho.” 19Agho Herode bwe yamala okufa, malaika wa Musengwa yaabonekera Yosefu mu kirooto, e Misiri. 20Yaamukoba ati: “Situka ogeme ku mwana n'inhina muje mu nsi ya Isiraeli, kuba abaali banoonia okwita omwana bamaze okufa.” 21Agho Yosefu yaasituka yaagema ku mwana n'inhina yaaja mu nsi ya Isiraeli. 22Aye bwe yawulira ati Arikelao n'eyali afuga Buyudaaya ng'omusika wa Herode, yaatya okuja eyo. Era bwe yalabulwa mu kirooto yaaja mu biketezo eby'e Galilaaya. 23Era bwe yatuuka yaatyama mu kibuga ekyetebwa Nazarethi kyatuukirira kityo ekyayogerwa abalanzi kiti: “Alyetebwa Munazarethi.”
Copyrighted Material
Learn More


text:
Search Music, MP3 Songs or Artists
Download MP3 Songs for Free
Wujjaala Biki Ebiri Mu Mwagalwawo Okukebeera Esimu Yo Part A
Download Wujjaala Biki Ebiri Mu Mwagalwawo Okukebeera Esimu Yo Part A MP3 for free
Wujjaala: Biki ebiri mu mwagalwawo okukebeera esimu yo Part A
Source: youtube
Wujjaala: Ne Maggie Ann Part C
Source: youtube
Wujjaala – Olugendo lw’omukwano Betty Nakibuuka Part B
Source: youtube
Wujjaala – Birunji ki ebiri mukulekera omwagalwawo esimu Part D
Source: youtube
Wujjaala: Olugendo lw’omukwano
Source: youtube
Wujjaala Omuwala okwekwanira omulenzi Dorcus Talwana Part D
Source: youtube
Wujjaala: Abaana babajja nannyina oba taata
Source: youtube
Wujjaala – Omukwano gw’ekivubuka gwanditambudde gutya Part A
Source: youtube
Obulema sibutesobola, Nalule yalemala ku myaka ebiri naye kati ye binojjo
Source: youtube
YALI TAMALAAKO NOMWANA SSIWUWE
Source: youtube
Counter code
standard
NO JAVASCRIPT
Site use frames
Paste this code in your HTML editor where you would like to display the counter, at the bottom of the page, in a table, div or under a menu.


text:
Oweek. John Ssebaana kizito y’omu ku bannayuganda abasuubuzi abaamannya ,bannabyamizannyo era bannabyabufuzi abagundiivu abakoze ebingi okuyitimula ensi yabwe.
Emyaka gye gyonna agiwaddeyo okukola obuteebalira, ate mu bulambulukufu obw’ekitalo era wano buli lwotuula okukulombojjera ebikwata ku ssebaana ono oyinsa okusulawo. Wano abamu webasaliddewo okumuwandiikako, ate n’okumusiima mu ngeri ezenjawulo.
This post was syndicated from NBS TV. Click here to read the full text on the original website.
Follow us on twitter @theugandatoday


text:
Amasengejje
Home Current Affairs Amasengejje
Catch our luganda news bulletin everyday at 7PM only on NBS tv.
Amasengejje Full News Bulletin – 2 May 2017
Amasengejje Full News Bulletin
Kaweesi Abayizi Babadde Bamulindiridde e Mukono
Nga Bannayuganda abalala, ssettendekero wa Uganda Christian University e Mokono nabo ebigambo bibaweddeko anti babadde balinze Andrew Felix Kaweesi n’abakulu abalala okwogerako eri abayizi. Eno...
Nkozi Ekubye Kyambogo Muz’amatendekero
Mu liigi yamatendekero agali mu Uganda Uganda Martyrs University Nkozi batunse ne Kyambogo University gugenze okuggwa nga.
Amasengejje Full News Bulletin – 30 May, 2017
Amasengejje Full News Bulletin
Musaayimuto Eyeewuunyisizza Uganda
Musaayimuto Allan Okello yasasamaza ensi bewyateeba goolo ssatu ku lw’omukaaga nga tiimu ye eya SC Villa ekuba Onduparaka goolo 7-0 mu liigi yababinwera eya...
Enkuuka Y’omwaka
Oluvanyuma lw’omutanda okugulawo omwaka 2017 mu lubiri e Mengo lyabadde ssanyi gyerere, era ebiriroliro ebyakubiddwa mu lubiri byogeddwako okuba nga byebyasinze. Wabula wakati mu kusanyuka...
Mufti Ali Mu Nkayaana Z’ettaka
Olukiiko olukulembera essomero lya Kawempe Muslim Primary School bawakanyizza ekyakoleddwa mufuti wa Uganda Sheikh Shaban Ramathan Mubajje okugabanya ettaka okutudde essomero lino. Kulwokutaano oluwedde Mubajje...
Ab’e Kiruhura Balangidde Aba Bonnabagaggawale
Abatuuze mu district y’e Kiruhura n’eziriranyewo bavudde mu mbeera nebalumba abakungu ba gavumenti abakwasibwa ogwokuddukanya enteekateeka ya gavumenti ey’okuggya abantu mu bwavu nga babalanga...
Bbanka Ekendeezezza ku Magoba
Bbanka enkulu ey’eggwanga erangiridde nga bwekendezezza ku muwendo bbanka endala kwezewolera ensimbi okutuuka ku bitundu 12%. Okusinziira ku Ssenkulu wa Bbanka ya Uganda Pulof Emmanuel...
Omusinga Avunaaniddwa Emisango Emirala 41
Enkya ya leero Omusinga wa Rwenzururu Charles Wesley Mumbere azziddwayo mu kkooti e Jinja ye n’abambowa kko n’abagoberezi be gyebavunaniddwa emisango 41 okuli ogw’obutujju,...


text:
Palamenti esiimye Ssebaana Kizito
Omulambo gwa Ssebaana gutwaliddwa mu lukiiko lwa KCCA ku City Hall okusiimibwa
Aba comedy bassizza abadigize enseko nga bageegeenya Polof. Mukiibi. Baabadde ku Dinners comedy store e Bukoto ku Lwokuna
Bobi Wine akwatiddwa ku lunaku olusembayo mu kampeyini za Kyaddondo East. Asibiddwa Kasangati
Abawagizi ba Ssebalu bakunganidde mu Ppaaka enkadde okugenda ku kampeyini e Kasangati Museveni asuubirwa okubaayo.
Okusabira Omwoyo gw'omugenzi Maria Mutagamba e Lubaga
Obuzibu abantu b'e Kyannamukaaka bwe bayitamu nga batambuza emmaali yaabwe
Aba famire z’abasibe abavunaanibwa okutta Kaweesi bakoze katemba ku kkooti: Basuulidde abaserikale abaana
PULEZIDENTI Museveni yeetabye mu Mmisa ey’okusabira omwoyo gw’eyaliko Pulezidenti wa Tanzania, Julius Nyerere eyakulembeddwaamu Ssaabasumba w’essaza ly...
Balwanidde emmere ku mukolo gw'okuziika Ivan Ssemwanga e Kayunga
07 Jul 2017
07 Jul 2017
07 Jul 2017
07 Jul 2017
07 Jul 2017


text:
Bayibuli Esobola Okunnyamba Okuba n’Amaka Agalimu Essanyu?
Bayibuli ky’egamba
Yee. Gano ge gamu ku magezi ageesigamiziddwa ku Bayibuli agayambye abasajja n’abakazi bukadde na bukadde okufuna essanyu mu maka gaabwe:
Muwandiise obufumbo bwammwe. Obufumbo obuwandiise mu mateeka bubaamu essanyu kubanga muba mweyamye okuba mwembi obulamu bwammwe bwonna.
—Matayo 19:4-6.
Mwagalane nnyo era muwaŋŋane ekitiibwa. Kino kizingiramu okuyisa omwami wo oba mukyala wo nga bwe wandyagadde akuyise.
—Matayo 7:12; Abeefeso 5:25, 33.
Mwewale ebigambo ebirumya. Munno ne bw’aba akoze ekintu ekikunyiiza, yogera mu ngeri ey’ekisa. (Abeefeso 4:31, 32) Mu Engero 15:1, Bayibuli egamba nti: “Okuddamu n’eggonjebwa kukkakkanya ekiruyi, naye ekigambo eky’ekkayu kireeta obusungu.”
Beera mwesigwa eri munno. Weewale obwenzi era omukwano gwo gukuumire munno yekka. (Matayo 5:28) Bayibuli egamba nti: “Obufumbo bubeerenga bwa kitiibwa eri bonna, era ekitanda ky’abafumbo kibeerenga kirongoofu.”
—Abebbulaniya 13:4.
Mutendeke abaana bammwe era mubalage okwagala. Weebale okubaginya, naye era toba mukambwe nnyo gye bali.
—Engero 29:15; Abakkolosaayi 3:21.
Yiga Ebisingawo
AMAKA GAMMWE GASOBOLA OKUBAAMU ESSANYU
Mukolere ku Bulagirizi bwa Katonda
Okwebuuza ebibuuzo bibiri kisobola okulongoosa obufumbo bwammwe.